1 LUKU 6 OPPIMISEN ARVIOINTI 6.1 Arvioinnin tehtävät ja oppimista tukeva arviointikulttuuri Perusopetuslain mukaan oppilaan arvioinnin tehtävänä on ohjata ja kannustaa opiskelua sekä kehittää oppilaan edellytyksiä itsearviointiin. Oppilaan oppimista, työskentelyä ja käyttäytymistä tulee arvioida monipuolisesti. 1 Nämä tehtävät ovat perusopetuksen arviointikulttuurin kehittämisen lähtökohta. Painopiste on oppimista edistävässä arvioinnissa. Koulu vaikuttaa merkittävästi siihen, minkälaisen käsityksen oppilaat muodostavat itsestään oppijana ja ihmisenä. Erityisen suuri merkitys on opettajien antamalla palautteella. Monipuolinen arviointi ja siihen perustuvan ohjaavan palautteen antaminen ovat opettajien keskeisiä pedagogisia keinoja oppilaiden koko kehityksen ja oppimisen tukemiseen. Kouluissa kehitetään arviointikulttuuria, jonka keskeisiä piirteitä ovat - rohkaiseva ja yrittämään kannustava ilmapiiri - oppilaiden osallisuutta edistävä, keskusteleva ja vuorovaikutteinen toimintatapa - oppilaan tukeminen oman oppimisprosessinsa ymmärtämisessä sekä oppilaan edistymisen näkyväksi tekeminen koko oppimisprosessin ajan - arvioinnin oikeudenmukaisuus ja eettisyys - arvioinnin monipuolisuus - arvioinnin avulla saadun tiedon hyödyntäminen opetuksen ja muun koulutyön suunnittelussa. Suuri osa arvioinnista on opettajien ja oppilaiden välistä vuorovaikutusta. Opettajat huolehtivat siitä, että oppilaat saavat alusta lähtien oppimista ohjaavaa ja kannustavaa palautetta sekä tietoa edistymisestään ja osaamisestaan. Onnistumisen kokemukset kannustavat oppimaan lisää, mutta myös epäonnistumiset tai virheelliset ratkaisut ovat osa oppimisprosessia. Niitä hyödynnetään opetuksessa oppimista edistävällä ja oppilaita kunnioittavalla tavalla. Oppilaita ohjataan havainnoimaan omaa ja yhteistä työskentelyä ja antamaan rakentavaa palautetta toisilleen ja opettajille. Tämä luo edellytyksiä oppilaiden itsearvioinnin ja vertaisarvioinnin taitojen kehittymiselle perusopetuksen aikana. Yhteistyö kotien kanssa on osa hyvää arviointikulttuuria. Huoltajien kanssa keskustellaan koulutyön tavoitteista ja koulun arviointikäytänteistä. Oppilaan opintojen edistymisestä sekä oppilaan työskentelystä ja käyttäytymisestä annetaan riittävän usein tietoa oppilaalle itselleen ja huoltajalle. Oppilaalla ja huoltajalla on oikeus saada tietoa arviointiperusteista ja niiden soveltamisesta oppilaan arviointiin. 2 Opettajan, oppilaan ja huoltajan yhteiset keskustelut edistävät keskinäistä luottamusta ja välittävät tietoa oppilaan tilanteesta. Tukea tarvitsevien oppilaiden huoltajien kanssa tehtävä yhteistyö on erityisen tärkeää. Arviointi on myös opettajien itsearvioinnin ja oman työn reflektoinnin väline. Arvioinnilla saatu tieto auttaa opettajia suuntaamaan opetustaan oppilaiden tarpeiden mukaisesti. Se luo perustaa opetuksen eriyttämiselle ja auttaa oppilaiden mahdollisten tuen tarpeiden tunnistamisessa. Opetuksen järjestäjä seuraa oppimisen arvioinnin periaatteiden toteutumista kouluissa ja tukee arvioinnin kehittämistä. 1 Perusopetuslaki 22 2 Perusopetusasetus 10 ja 13\n2 6.2 Arvioinnin luonne ja yleiset periaatteet Perusopetuksessa oppimisen arviointi jaetaan arviointiin opintojen aikana sekä päättöarviointiin. Sekä opintojen aikaisessa että päättöarvioinnissa noudatetaan arvioinnin yleisiä periaatteita. Arvioinnin perustuminen tavoitteisiin ja kriteereihin Oppimisen, työskentelyn ja käyttäytymisen arvioinnin sekä palautteen antamisen oppilaille tulee aina perustua opetussuunnitelman perusteissa asetettuihin ja paikallisessa opetussuunnitelmassa tarkennettuihin tavoitteisiin. Oppilaita ja heidän suorituksiaan ei verrata toisiinsa eikä arviointi kohdistu oppilaiden persoonaan, temperamenttiin tai muihin henkilökohtaisiin ominaisuuksiin. Opettajat huolehtivat, että tavoitteet ja arviointiperusteet ovat oppilaiden tiedossa. Tavoitteiden pohtiminen ja oman oppimisen edistymisen tarkastelu suhteessa tavoitteisiin on tärkeä osa myös oppilaan itsearviointitaitojen kehittämistä. Todistusten antamiseen liittyvässä oppilaan osaamisen arvioinnissa käytetään opetussuunnitelman perusteissa määriteltyjä, tavoitteista johdettuja arviointikriteereitä. Arviointikriteerit on laadittu 6. ja 7. luokan nivelvaiheeseen sekä päättöarviointiin tukemaan opettajien työtä ja yhtenäistämään arviointia. Kriteerit eivät ole oppilaille asetettuja tavoitteita, vaan ne määrittelevät hyvää osaamista kuvaavaan sanalliseen arvioon tai arvosanaan 8 vaadittavan tason. Jos erityisen tuen päätöksessä päätetään, että oppilas opiskelee oppiaineen yleisen oppimäärän mukaisesti, oppilaan suorituksia arvioidaan suhteessa yleisen oppimäärän tavoitteisiin edellä mainittuja arviointikriteerejä käyttäen. Yksilöllistetyn oppimäärän mukaan yhdessä tai useammassa oppiaineessa opiskelevien oppilaiden suorituksia arvioidaan näissä oppiaineissa suhteessa henkilökohtaisessa opetuksen järjestämistä koskevassa suunnitelmassa määriteltyihin hänelle yksilöllisesti asetettuihin tavoitteisiin eikä osaamisen tason määrittelyssä käytetä edellä mainittuja arviointikriteerejä. Oppilaiden ikäkauden ja edellytysten huomioon ottaminen sekä monipuoliset arviointikäytännöt Arviointikäytännöt ja palautteen antaminen tulee suunnitella ja toteuttaa oppilaiden ikäkauden ja edellytysten mukaisesti. Palautetta annettaessa kiinnitetään huomiota oppilaiden onnistumisiin ja oppimisen edistymiseen suhteessa aiempaan osaamiseen. Arvioinnissa käytetään monipuolisia menetelmiä. Opettaja kokoaa tietoa oppilaiden edistymisestä oppimisen eri osa-alueilla ja erilaisissa oppimistilanteissa. Tällöin on tärkeää ottaa huomioon oppilaiden erilaiset tavat oppia ja työskennellä sekä huolehtia siitä, ettei edistymisen ja osaamisen osoittamiselle ole esteitä. Erilaisissa arviointi- ja näyttötilanteissa varmistetaan, että kukin oppilas ymmärtää tehtäväksi annon ja saa riittävästi aikaa tehtävän suorittamiseen. Lisäksi huolehditaan mahdollisuuksista hyödyntää tarvittaessa tieto- ja viestintäteknologiaa ja antaa suullisia näyttöjä. Myös oppilaiden mahdollisesti tarvitsemien apuvälineiden saatavuudesta sekä tarvittavista avustajapalveluista huolehditaan. Lievätkin oppimisvaikeudet ja oppilaiden mahdollisesti puutteellinen opetuskielen/ suomen kielen/ruotsin kielen taito tulee ottaa huomioon arviointi- ja näyttötilanteita suunniteltaessa ja toteutettaessa. Samoin otetaan huomioon oppilaiden opiskelua varten mahdollisesti määritellyt opetuksen erityiset painoalueet. Maahanmuuttajataustaisten ja vieraskielisten oppilaiden arvioinnissa otetaan huomioon kunkin oppilaan kielitausta sekä kehittyvä suomen tai ruotsin kielen taito. Jotta oppilas voi osoittaa edistymistään\n3 ja osaamistaan mahdollisista suomen tai ruotsin kielen puutteista huolimatta, arvioinnissa kiinnitetään erityistä huomiota oppilaan tilanteeseen sovitettuihin, monipuolisiin ja joustaviin arviointitapoihin. Itsearvioinnin edellytysten kehittäminen Opetuksessa kehitetään oppilaiden edellytyksiä itsearviointiin antamalla tilaa oppimisen ja opintojen edistymisen pohdintaan ja kehittämällä itsearviointitaitoja. Oppilaita ohjataan niin yksilöinä kuin ryhmänä havainnoimaan oppimistaan ja sen edistymistä sekä niihin vaikuttavia tekijöitä. Tarkoitus on, että opettajat auttavat oppilaita ymmärtämään tavoitteet ja etsimään niiden saavuttamiseksi parhaita toimintatapoja. Alemmilla vuosiluokilla itsearviointitaitoja kehitetään auttamalla oppilaita tunnistamaan onnistumisiaan ja vahvuuksiaan koulutyössä sekä tulemaan tietoiseksi työlle sovittavista tavoitteista. Opetusryhmän yhteistä arviointikeskustelua käytetään paljon, annetaan myönteistä palautetta ja osoitetaan, miten monenlaisin tavoin jokainen voi onnistua työssään. Ylemmillä luokilla huomion kiinnittäminen onnistumisiin ja vahvuuksiin on edelleen tärkeää, mutta oman oppimisen ja opintojen edistymisen tarkastelu voi olla analyyttisempää. Se ohjaa oppilaita toimimaan yhä itseohjautuvammin. Myös tällöin opettajien on tärkeä kehittää oppilaiden keskinäistä arviointikeskustelua eli vertaisarviointia osana ryhmän työskentelyä. Näin oppilailla on mahdollisuus oppia antamaan ja saamaan rakentavaa palautetta. Itsearvioinnin ja vertaisarvioinnin avulla jokainen oppilas voi tulla tietoisiksi edistymisestään ja ymmärtää, miten itse voi vaikuttaa oppimiseensa ja koulutyössä onnistumiseen. 6.3 Arvioinnin kohteet Arviointi kohdistuu oppilaan oppimiseen, työskentelyyn ja käyttäytymiseen. Luotettava arviointi edellyttää näiden osa-alueiden monipuolista havainnointia ja dokumentointia. Oppiminen arvioinnin kohteena Oppimisen arviointi sisältää opinnoissa edistymisen ja osaamisen tason arviointia sekä palautteen antamista niistä. Edistymistä tarkastellaan suhteessa aiempaan osaamiseen ja asetettuihin tavoitteisiin. Oppimisen edistymisen huolellinen seuranta on tarpeen koko perusopetuksen ajan, jotta opetuksen, ohjauksen ja tuen keinoin voidaan huolehtia siitä, että oppilaalla on edellytykset opinnoissa etenemiseen. Osaamisen tasolla tarkoitetaan oppilaan eri tavoin osoittamaa osaamista suhteessa asetettuihin tavoitteisiin ja arvioituna oppilaan suoritusten perusteella. Osaamisen tason arvioimiseksi oppilaan työn tuloksia tai suorituksia tarkastellaan mahdollisimman monipuolisesti. Tiedollisen ja taidollisen osaamisen tason arvioinnissa hyödynnetään valtakunnallisesti määriteltyjä arviointikriteerejä. Osaamisen kehittyminen nähdään koko perusopetuksen ajan vahvistuvana, kumuloituvana prosessina. Oppilaita ohjataan sekä itsenäisesti että ryhmänä tarkastelemaan edistymistään ja työnsä tuloksia suhteessa tavoitteisiin ja niihin onnistumisen kriteereihin, joista on yhdessä keskustellen sovittu työtä aloitettaessa.\n4 Työskentely arvioinnin kohteena Oppilaiden työskentelytaitojen kehittäminen on yksi perusopetuksen keskeisistä tavoitteista. Opetuksessa tuetaan oppilaiden itsenäisen ja yhdessä työskentelyn taitoja. Työskentelytaitoihin sisältyvät myös taito suunnitella, säädellä ja arvioida omaa työtään, taito toimia vastuullisesti ja parhaansa yrittäen sekä taito toimia rakentavassa vuorovaikutuksessa. Työskentelytaitoja harjoitellaan eri oppiaineissa, monialaisissa oppimiskokonaisuuksissa ja koulun muussa toiminnassa. Opettajat ohjaavat oppilaita sekä yksilöinä että ryhmänä suunnittelemaan työtään ja käyttämään oppimista edistäviä työskentelytapoja. Oppilaita ohjataan myös tarkastelemaan suunnitelmien toteutumista sekä arvioimaan työskentelyn onnistumista ja siihen vaikuttaneita tekijöitä. Työskentelyn arviointi on osa oppiaineissa tehtävää arviointia ja arvosanan muodostamista. Arviointi perustuu oppiaineiden ja monialaisten oppimiskokonaisuuksien tavoitteiden sisältämiin työskentelyn tavoitteisiin. Työskentelyä koskeva monipuolinen palaute kaikissa opiskelutilanteissa edistää oppilaiden mahdollisuuksia tarkastella omaa työskentelyään ja kehittyä työskentelytaidoissa. Käyttäytyminen arvioinnin kohteena Käyttäytymisen ohjaus sekä käyttäytymiseen liittyvien tietojen ja taitojen opettaminen ovat osa koulun kasvatustehtävää. Oppilaita ohjataan ottamaan huomioon muut ihmiset ja ympäristö sekä noudattamaan yhteisesti sovittuja toimintatapoja ja sääntöjä. Heille opetetaan koulun erilaisissa vuorovaikutustilanteissa asiallista, tilannetietoista käyttäytymistä ja hyviä tapoja. Käyttäytymistä arvioidaan ja oppilaille annetaan käyttäytymisestä ohjaavaa palautetta suhteessa paikallisessa opetussuunnitelmassa käyttäytymiselle asetettuihin tavoitteisiin. Käyttäytymien tavoitteet perustuvat koulun kasvatustavoitteisiin, yhteisön toimintakulttuuria määrittäviin linjauksiin ja järjestyssääntöihin. Oppilailla ja huoltajilla tulee olla mahdollisuus osallistua koulun kasvatustavoitteita ja käyttäytymiselle asetettavia tavoitteita koskevaan keskusteluun ja tavoitteiden määrittelyyn. Käyttäytymisen arvioinnissa erityisen tärkeä on huolehtia, että arviointi ei kohdistu oppilaan persoonaan, temperamenttiin eikä muihin henkilökohtaisiin ominaisuuksiin. Käyttäytyminen arvioidaan todistuksissa omana kokonaisuutena, eikä se vaikuta oppiaineesta saatavaan arvosanaan tai sanalliseen arvioon. Päättö- ja erotodistukseen käyttäytymisen arviota ei merkitä. 6.4 Opintojen aikainen arviointi Opintojen aikaisella arvioinnilla tarkoitetaan ennen päättöarviointia toteutettavaa arvioinnin ja palautteen antamisen kokonaisuutta. Opintojen aikainen arviointi on kaikilla vuosiluokilla pääosin oppimisen ohjaamista palautteen avulla. Sen keskeisenä tehtävänä on ohjata ja kannustaa opiskelua ja tukea oppimista sekä edistää itse- ja vertaisarvioinnin taitoja. Siihen sisältyy myös oppilaiden edistymisen ja osaamisen tason kuvaamista keskusteluin, arviointitiedottein ja todistuksin tiettyinä ajankohtina. Oppilaalle\n5 ja huoltajalle tulee antaa tietoa opintojen edistymisestä, työskentelystä ja käyttäytymisestä riittävän usein Arviointi lukuvuoden aikana Pääosa opintojen aikaisesta arvioinnista on luonteeltaan formatiivista. Tällöin arviointi ja siihen perustuva palautteen antaminen toteutetaan lukuvuoden aikana osana päivittäistä opetusta ja työskentelyä. Se edellyttää opettajilta oppimisprosessiin liittyvää havainnointia ja vuorovaikutusta oppilaiden kanssa. Opintojen aikaisessa arvioinnissa tärkeätä on myös oppilaiden toimijuutta kehittävä vertaisarviointi ja itsearviointi. Opettajan tehtävänä on luoda tilanteita, joissa yhdessä pohtien annetaan ja saadaan oppimista edistävää ja motivoivaa palautetta. Oppimista edistävä palaute on luonteeltaan laadullista ja kuvailevaa, oppimisen solmukohtia analysoivaa ja ratkovaa vuorovaikutusta. Se ottaa huomioon oppilaiden erilaiset tavat oppia ja työskennellä. Oppilaita ohjataan palautteen avulla tiedostamaan edistymisensä ja jäsentämään oman oppimisensa eri vaiheita sekä löytämään erilaisia keinoja tavoitteisiin pääsemiseksi. Palaute auttaa oppilaita vähitellen ohjaamaan omaa oppimistaan, asettamaan itselleen tavoitteita ja käyttämään onnistumista parantavia oppimisstrategioita. Opettajan antaman, oppimisprosessia näkyväksi tekevän ja oppimista edistävän palautteen tulee auttaa oppilaita hahmottamaan ja ymmärtämään - mitä heidän on tarkoitus oppia - mitä he ovat jo oppineet - miten he voivat edistää omaa oppimistaan ja parantaa suoriutumistaan. Tällainen formatiivinen arviointi ja ohjaava palaute edistävät opiskeltavien asioiden jäsentymistä tietoja taitokokonaisuuksiksi sekä kehittävät oppilaiden metakognitiivisia taitoja ja työskentelytaitoja Arviointi lukuvuoden päättyessä Opintojen aikainen arviointi sisältää myös oppimisprosessin jälkeen tehtävää, oppilaiden osaamisen summatiivista arviointia, jonka tulokset välitetään oppilaille todistuksissa tai arviointitiedotteissa. Perusopetusasetus velvoittaa antamaan kunkin lukuvuoden päättyessä oppilaalle lukuvuositodistuksen, joka sisältää sanallisesti tai numeroin ilmaistut arviot siitä, miten oppilas on kyseisenä lukuvuonna saavuttanut tavoitteet opinto-ohjelmaansa kuuluvissa oppiaineissa tai opintokokonaisuuksissa. Lukuvuositodistukseen sisältyy myös käyttäytymisen arviointi. 4 Lukuvuoden päätteeksi tehtävä arviointi on kokonaisarvio oppilaan koko lukuvuoden edistymisestä ja suoriutumisesta. Lukuvuositodistus on myös päätös oppilaan siirtymisestä seuraavalle luokalle tai hänen jättämisestään luokalle. Vuosiluokilla 1-7 arviointi on sanallista tai numeroarviointia tai niiden yhdistelmää opetuksen järjestäjän päätöksen mukaisesti. Vuosiluokkien 8-9 todistuksissa käytetään numeroarviointia. Toiminta-alueittain annettavassa opetuksessa käytetään sanallista arviointia. Yksilöllistettyjen oppimäärien arvioinnissa sanallista tai numeroarviointia käytetään opetuksen järjestäjän päättämällä tavalla. Sanallista arviointia 3 Perusopetusasetus 10 1 mom. 4 Perusopetusasetus 10 2 mom.\n6 voidaan käyttää päättöarviointia lukuun ottamatta myös niiden oppilaiden arvioinnissa, joiden äidinkieli on muu kuin opetuksessa käytettävä kieli. Numeroarvosana kuvaa keskimääräisenä summatiivisena arviona oppilaan osaamisen tasoa suhteessa tavoitteisiin kussakin oppiaineessa tai opintokokonaisuudessa. Sanallista arviointia käyttämällä voidaan antaa monipuolista palautetta oppilaan oppimisesta ja suoriutumisesta. Sanallisen arvioinnin avulla voidaan kuvata paitsi oppilaan osaamisen tasoa myös hänen edistymistään, vahvuuksiaan ja kehittämisen kohteitaan. Sanallisella arvioinnilla voidaan myös antaa numeroarvosanaa yksityiskohtaisempaa palautetta osaamisesta ja oppimisen edistymisestä oppiaineen eri osa-alueilla Opinnoissa eteneminen perusopetuksen aikana Opetus ja arviointikäytännöt suunnitellaan ja toteutetaan siten, että oppilaalla on riittävästi monipuolisia mahdollisuuksia osoittaa osaamistaan. Oppilaan kokonaistilannetta tulee tarkastella riittävän ajoissa. Oppilaalla on oikeus saada tarvitsemaansa tukiopetusta, osa-aikaista erityisopetusta, ohjausta ja muuta tukea tilanteessa, jossa hän sairauden, oppimisvaikeuksien, vaikeasta elämäntilanteesta johtuvien poissaolojen tai muun syyn vuoksi on jäänyt tai on vaarassa jäädä jälkeen opinnoissaan. Mikäli oppilaan koko vuosiluokan suoritus jossakin oppiaineessa on vaarassa tulla hylätyksi, tulee asiasta keskustella hyvissä ajoin lukuvuoden aikana huoltajan ja oppilaan kanssa sekä sopia toimenpiteistä oppimisen tukemiseksi. Opinnoissa eteneminen vuosiluokittain Oppilas, joka on saanut vuosiluokan oppimäärään sisältyvissä oppiaineissa vähintään välttäviä tietoja ja taitoja osoittavan numeron tai vastaavan sanallisen arvion, siirtyy seuraavalle vuosiluokalle. Oppilas voi myös siirtyä seuraavalle vuosiluokalle, vaikka hänen vuosiluokan suorituksensa jossakin oppiaineessa olisi hylätty, jos arvioidaan, että hän kykenee selviytymään seuraavan vuosiluokan opinnoista hyväksytysti. Oppilas voidaan jättää vuosiluokalle, jos hänen lukuvuotta koskeva suorituksensa yhdessä tai useammassa vuosiluokan oppimäärään kuuluvassa oppiaineessa on hylätty. Ennen luokalle jättämistä oppilaalle tulee varata mahdollisuus opetukseen osallistumatta erillisessä kokeessa osoittaa saavuttaneensa hyväksyttävät tiedot ja taidot. Mahdollisuuksia voidaan antaa paikallisessa opetussuunnitelmassa päätettävällä tavalla yksi tai useampia lukuvuoden aikana tai lukuvuoden koulutyön päätyttyä. Erillinen koe voi sisältää monipuolisesti erilaisia suullisia, kirjallisia ja muita näyttömahdollisuuksia, joilla oppilas parhaiten kykenee osoittamaan osaamisensa. Jos suoritusmahdollisuus annetaan lukuvuoden koulutyön päätyttyä, luokalle jättämisestä voidaan koulutyön päättyessä tehdä lukuvuositodistuksessa ehdollinen päätös. Päätöksessä mainitaan ne vuosiluokan oppimäärän osa-alueet, joiden hyväksytty suorittaminen erillisessä kokeessa on vuosiluokalta siirtymisen edellytys. Oppilas voidaan myös jättää luokalle, vaikka hänellä ei ole hylättyjä suorituksia, jos sitä on pidettävä hänen yleisen koulumenestyksensä vuoksi tarkoituksenmukaisena. Oppilaan huoltajalle tulee tällöin varata mahdollisuus tulla kuulluksi ennen päätöksen tekemistä. Vuosiluokalle jäävän oppilaan suoritukset asianomaiselta luokalta raukeavat. 5 5 Perusopetusasetus 11\n7 Eteneminen oman opinto-ohjelman mukaan vuosiluokkiin sitomattomasti Perusopetuksen opinnoissa voidaan edetä vuosiluokkiin jaetun oppimäärän sijaan oman opinto-ohjelman mukaisesti vuosiluokkiin sitomattomasti 6. Oman opinto-ohjelman mukaan opiskeleva oppilas saa lukuvuoden päätteeksi lukuvuositodistuksen kyseisenä lukuvuonna hyväksytysti suorittamistaan opinnoista ja siirtyy lukuvuoden koulutyön päätyttyä seuraavalle vuosiluokalle. Oman opinto-ohjelman mukaisella etenemisellä voidaan tarvittaessa välttää luokalle jättäminen, jonka myötä oppilaan kaikki opinnot kyseiseltä luokalta raukeaisivat. Oman opinto-ohjelman mukaisesti etenevä oppilas voidaan jättää vuosiluokalle vain yleisen heikon koulumenestyksen perusteella. Yhdeksännellä vuosiluokalla oleva oppilas luetaan tämän vuosiluokan oppilaaksi, kunnes hän suorittaa perusopetuksen koko oppimäärän ja saa päättötodistuksen tai hän eroaa koulusta Arviointi nivelkohdissa Valtioneuvoston asetuksessa säädetty tuntijako määrittää nivelkohdat, joiden mukaisesti perusopetus jakautuu vuosiluokkien 1-2, 3-6 sekä 7-9 muodostamiin kokonaisuuksiin. Toisen vuosiluokan päätteeksi tehtävä arviointi Toisen vuosiluokan lopulla oppimisen arvioinnin pääpaino on oppimisen edistymisen arvioinnissa. Oppilaalle annetaan lukuvuositodistuksen lisäksi myös muuta ohjaavaa palautetta opetuksen järjestäjän päättämällä tavalla. Tavoitteena on tuoda esille oppilaan vahvuuksia oppijana ja vahvistaa itsetuntoa ja oppimismotivaatiota. Usein on tarpeen arvioida ja suunnitella yhdessä myös oppilaan tarvitsemaa ohjausta ja tukea. Nivelvaihetta lähestyttäessä korostuu opettajan, oppilaan ja huoltajan välinen vuorovaikutus. On tärkeää, että oppilaan omat arviot ja toiveet sekä huoltajan näkemykset tulevat kuulluiksi. Oppilaan oppimisprosessin kannalta keskeisiä, laaja-alaisen osaamisen tavoitteisiin perustuvia näkökulmia, joihin opettaja kiinnittää huomiota arvioidessaan oppilaan edistymistä ja antaessaan siitä palautetta oppilaalle ja huoltajalle ovat: - edistyminen kielellisissä valmiuksissa, erityisesti o kysymisen ja kuuntelemisen taidot o vuorovaikutustaidot ja taito ilmaista itseään eri keinoin - edistyminen työskentelytaidoissa, erityisesti o taito työskennellä itsenäisesti ja ryhmässä - edistyminen taidossa huolehtia omista ja yhteisesti sovituista tehtävistä Lisäksi annetaan palautetta oppilaan opiskelun etenemisestä eri oppiaineissa. Lukuvuositodistuksessa ilmaistaan, onko oppilas saavuttanut kunkin oppiaineen tavoitteet hyväksyttävästi. Kuudennen vuosiluokan päätteeksi tehtävä arviointi Kuudennen vuosiluokan lopulla oppilaalle annetaan lukuvuositodistuksen lisäksi myös muuta ohjaavaa palautetta opetuksen järjestäjän päättämällä tavalla. Palautteessa kiinnitetään huomiota erityisesti työskentelytaitojen ja oppimisen taitojen kehittymiseen. Oppilas tarvitsee tietoa myös edistymisestään oppiaineissa ja laaja-alaisessa osaamisessa. Arviointikäytänteet ja palautteen antaminen suunnitellaan 6 Perusopetusasetus 11 3 mom.\n8 niin, että oppilas ja huoltaja saavat monipuoliseen tietoon perustuvan käsityksen oppilaan oppimisen edistymisestä. Erityistä huomiota kiinnitetään opiskelumotivaation tukemiseen. Kuudennen vuosiluokan lukuvuositodistuksessa annettavaa arviointia varten kaikkiin yhteisin oppiaineisiin on määritelty tavoitteista johdetut arviointikriteerit hyvää osaamista kuvaavalle sanalliselle arviolle tai numeroarvosanalle kahdeksan (8). Kriteerien avulla on kuvattu, millaista osaamista edellytetään kyseisen arvion tai arvosanan saavuttamiseksi. Kriteerit eivät ole oppilaille asetettuja tavoitteita, vaan opettajan arvioinnin apuvälineitä. Sanallista arviota tai arvosanaa antaessaan opettaja pohtii oppilaan edistymistä suhteessa opetussuunnitelmassa määriteltyihin tavoitteisiin ja osaamisen tasoa suhteessa valtakunnallisesti määriteltyihin arviointikriteereihin. Opettajan tulee käyttää näitä kriteerejä antaessaan oppilaalle sanallisen arvion tai numeroarvosanan kuudennen vuosiluokan lukuvuositodistukseen. Oppilas saa hyvää osaamista kuvaavan sanallisen arvion tai arvosanan kahdeksan (8), mikäli hän osoittaa keskimäärin oppiaineen eri kriteerien kuvaamaa osaamista. Tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta. 6.5 Perusopetuksen päättöarviointi Päättöarviointi ajoittuu oppiaineesta ja paikallisesta opetussuunnitelmaratkaisusta riippuen vuosiluokille 7, 8 tai 9. Päättöarviointiin johtavien arviointikäytäntöjen tulee olla oppilaiden ikäkauden ja edellytysten mukaisia. Päättöarvioinnin tehtävänä on määritellä, miten oppilas on opiskelun päättyessä saavuttanut oppiaineen oppimäärän tavoitteet. Arvioinnin tuloksena annettava numeroarvosana tai sanallinen arvio kuvaa oppilaan suoriutumisen tasoa suhteessa kunkin oppiaineen oppimäärän tavoitteisiin ja päättöarvioinnin kriteereihin. Päättöarvioinnin lähestyessä opettajien tehtävänä on lukuvuoden vielä ollessa käynnissä antaa oppilaille paitsi tietoa suoriutumisen nykytilasta ja -tasosta myös oppimista eteenpäin ohjaavaa arviointipalautetta. Samoin tulee huolehtia siitä, että oppilaat ja huoltajat ovat tietoisia tavoitteista, arviointiperusteista ja päättöarvioinnin kriteereistä. Palautteen ja ohjauksen tulee olla riittävän yksityiskohtaista ja yksilöllistä. Mikäli ennakoidaan, että 9. luokan oppilas ei tukitoimista huolimatta suoriudu opinnoistaan ja on vaarassa jäädä luokalle, voidaan oman opinto-ohjelman mukaiseen etenemiseen siirtymisellä ehkäistä oppilaan kaikkien suoritusten raukeaminen. Oman opinto-ohjelman mukaan etenevää, vuosiluokkiin sitomatonta opiskelua käsitellään tarkemmin luvussa Päättöarvosanan muodostaminen Perusopetuksen päättöarvosanojen tulee olla annettu yhdenvertaisin perustein. Päättöarvosanan muodostamista varten on näissä opetussuunnitelman perusteissa määritelty kaikkiin yhteisiin oppiaineisiin sekä vapaaehtoisen kielen A-oppimäärään valtakunnalliset päättöarvioinnin kriteerit sekä päättöarvosanan muodostamisen periaatteet. Perusopetuksessa oppilaan päättöarvosanaa ei muodosteta suoraan oppilaan aiempien kurssi-, jaksotai lukuvuovuositodistusten arvosanoista lasketun keskiarvon perusteella. Koska osaamisen kehittyminen on aina kumuloituvaa, päättöarvosanan muodostamisen tulee perustua oppilaan opintojen päättyessä osoittamaan osaamisen tasoon suhteessa oppimäärän tavoitteisiin ja päättöarvioinnin kriteereihin.\n9 Päättöarvioinnin kriteerit määrittelevät numeroarvosanaan kahdeksan (8) vaadittavan tieto- ja taitotason kussakin oppiaineessa. Oppilas saa arvosanan kahdeksan (8), mikäli hän osoittaa keskimäärin oppiaineen eri kriteerien kuvaamaa osaamista. Arvosanan kahdeksan tason ylittäminen joidenkin tavoitteiden osalta voi kompensoida tasoa heikomman suoriutumisen joidenkin muiden tavoitteiden osalta. Oppilas on saavuttanut perusopetuksen yleisen oppimäärän mukaiset tavoitteet oppiaineessa välttävästi (5) mikäli hän osoittaa jossakin määrin oppiaineelle asetettujen tavoitteiden mukaista osaamista. Tällöin oppilas on suorittanut yleisen oppimäärän ko. oppiaineessa hyväksytysti. Arvosanan muodostaminen perustuu myös tässä tapauksessa oppilaan osoittamaan keskimääräiseen osaamiseen, eli välttävän tason ylittäminen joidenkin tavoitteiden osalta voi kompensoida hylätyn (4) suoriutumisen joidenkin muiden tavoitteiden osalta. Perusopetuksen päättöarvioinnissa numeroin arvioitavat yhteiset oppiaineet ovat äidinkieli ja kirjallisuus, toinen kotimainen kieli, vieraat kielet, matematiikka, fysiikka, kemia, biologia, maantieto, terveystieto, uskonto tai elämänkatsomustieto, historia, yhteiskuntaoppi, musiikki, kuvataide, käsityö, liikunta sekä kotitalous. Äidinkielessä ja kirjallisuudessa oppilas on voinut opiskella kahta tähän oppiaineeseen näissä opetussuunnitelman perusteissa määriteltyä oppimäärää. Tällöin arvioidaan molemmat oppilaan suorittamat äidinkieli ja kirjallisuus- oppiaineen oppimäärät. Mikäli oppilas on perusopetuslain 18 :ssä tarkoitetulla päätöksellä vapautettu kokonaan jonkin perusopetuksen oppimäärään kuuluvan oppiaineen opiskelusta, ei tätä oppiainetta arvioida 7. Jos oppilas on vaihtanut äidinkielen ja kirjallisuuden, toisen kotimaisen tai vieraiden kielten oppimäärää, arvioidaan päättöarvioinnissa se oppimäärä, jota hän on viimeksi opiskellut. Samoin menetellään, jos oppilas on vaihtanut katsomusaineesta tai sen oppimäärästä toiseen. Ne valinnaiset aineet, jotka muodostavat yhtenäisen, vähintään kahden vuosiviikkotunnin oppimäärän, arvioidaan numeroin. Oppimäärältään alle kaksi vuosiviikkotuntia käsittävät valinnaiset aineet ja tällaisista oppimääristä koostuvat kokonaisuudet arvioidaan sanallisesti. Mikäli sanallisesti arvioitu valinnainen aine katsotaan jonkin yhteisen aineen syventäviksi opinnoiksi, sen suoritus voi korottaa kyseisen oppiaineen arvosanaa. Jos erityistä tukea saava oppilas opiskelee oppiaineen yleisen oppimäärän mukaisesti, oppilaan suoriutumista arvioidaan suhteessa yleisen oppimäärän tavoitteisiin ja arvioinnissa käytetään päättöarvioinnin kriteerejä. Jos erityisen tuen päätöksessä päätetään, että oppilas opiskelee yksilöllistetyn oppimäärän mukaan yhdessä tai useammassa oppiaineessa, arvioidaan oppilaan suoriutumista näissä oppiaineissa henkilökohtaisessa opetuksen järjestämistä koskevassa suunnitelmassa (HOJKS) hänelle määriteltyihin, yksilöllisesti asetettuihin tavoitteisiin ja sisältöihin perustuen. Silloin arviointia ei tehdä suhteessa opetussuunnitelman perusteissa määriteltyihin päättöarvioinnin kriteereihin. Yksilöllistettyjen oppimäärien mukaisesti opiskelluissa oppiaineissa voidaan käyttää numeroarvioinnin sijasta sanallista arviota myös päättöarvioinnissa. 7 Perusopetuslaki 18 2 ja 3 mom.\n10 Pidennetyn oppivelvollisuuden piirissä olevan oppilaan päättöarviointi perustuu perusopetuksen yleisiin oppimääriin tai yksilöllistettyihin oppimääriin, sen mukaan mitä oppilaan erityistä tukea koskevassa päätöksessä on päätetty. Jos pidennetyn oppivelvollisuuden piirissä oleva oppilas opiskelee opintokokonaisuuksia, annetaan arviointi todistuksessa kuitenkin oppiaineittain. Jos oppilaan opiskelu on järjestetty toiminta-alueittain, päättöarviointi perustuu oppilaan henkilökohtaisessa opetuksen järjestämistä koskevassa suunnitelmassa asetettuihin tavoitteisiin ja arviointi annetaan sanallisena Johonkin oppiaineeseen tai erityiseen tehtävään painottuva opetus ja päättöarviointi Mikäli koulu painottaa opetussuunnitelmassaan jotakin oppiainetta tai oppiainekokonaisuutta tai toteuttaa kaksikielistä opetusta, ovat opetuksen koulukohtaiset tavoitteet tässä oppiaineessa tai kielessä yleensä korkeammat kuin valtakunnallisissa opetussuunnitelman perusteissa asetetut tavoitteet. Oppilaiden yhdenvertaisuuden vuoksi myös painotetussa opetuksessa tai kaksikielisessä opetuksessa tulee oppilaiden suoriutumista kuitenkin arvioida perusopetuksen päättyessä suhteessa valtakunnallisiin tavoitteisiin ja käyttää osaamisen tason määrittämisessä päättöarvioinnin kriteerejä. Päättöarvioinnin kriteerejä tulee käyttää yhteisten oppiaineiden arvioinnissa myös silloin, kun oppilas on suorittanut opintonsa erityisen koulutustehtävän mukaisesti järjestetyssä opetuksessa. Painotetusta opetuksesta ja oppilaan suoriutumisesta siinä voidaan tarvittaessa antaa lisätietoja erillisellä todistuksen liitteellä. 6.6 Perusopetuksessa käytettävät todistukset ja todistusmerkinnät Perusopetuksessa käytettävät todistukset ovat: 1. Lukuvuositodistus 2. Välitodistus 3. Erotodistus 4. Päättötodistus Opetuksen järjestäjä päättää todistusten ulkoasusta. Lukuvuositodistus Oppilaalle tulee antaa lukuvuositodistus lukuvuoden päättyessä. Todistukseen merkitään oppilaan opinto-ohjelma ja oppiaineittain sanallinen arvio tai numeroarvosana siitä, miten oppilas on saavuttanut asetetut tavoitteet lukuvuoden aikana. Sanallista arviota voidaan käyttää todistuksissa vuosiluokilla 1-7. Sanallisistakin arvioista tulee käydä ilmi, onko oppilas suoriutunut hyväksytysti lukuvuoden opinnoista kussakin opinto-ohjelmaansa kuuluvassa oppiaineessa. Merkittäessä arvio todistukseen numerona, todistukseen merkitään myös perusopetusasetuksen 10 :n mukainen arviointiasteikko. Muissa todistuksissa kuin päättötodistuksessa voidaan numeroarvosanaa aina täydentää sanallisilla arvioilla ja näin antaa palautetta sekä osaamisen tasosta että edistymisestä.\n11 Lukuvuositodistuksissa ja mahdollisissa välitodistuksissa käyttäytymisen numeroarvosana merkitään todistukseen. Silloin kun käyttäytymisestä kirjoitetaan sanallinen arvio, arvio annetaan aina todistuksen liitteellä. Uskonnon ja elämänkatsomustiedon arvio tai arvosana merkitään lukuvuositodistukseen ja mahdollisiin välitodistuksiin muodossa uskonto/elämänkatsomustieto erittelemättä sitä, kumpaa oppiainetta oppilas on opiskellut. Oppilaan opiskelemaa uskonnon oppimäärää ei merkitä todistuksiin. Jos oppilas saa oman uskonnon opetusta, hänen saamansa arvio merkitään todistukseen, mikäli kyseinen opetus on perusopetuksen järjestäjän antamaa. Uskonnollisen yhdyskunnan antamasta opetuksesta mahdollisesti saatua arvosanaa ei merkitä todistukseen. Jos oppilaan oppitunneista lukuvuoden aikana vähintään 25 % on opetettu muulla kuin koulun opetuskielellä, tulee todistuksessa mainita opetuksessa käytetty kieli. Yksilöllistettyjen oppimäärien mukaisesti opiskelluissa oppiaineissa voidaan todistuksessa käyttää numeroarvioinnin sijasta sanallista arviota kaikilla vuosiluokilla. Toiminta-alueittain opiskeltaessa käytetään sanallista arviointia kaikilla vuosiluokilla. Sanallisesta arviosta on käytävä ilmi, onko oppilaan suoritus hyväksytty vai hylätty. Jos erityisen tuen päätöksessä on päätetty, että oppilas opiskelee yhdessä tai useammassa oppiaineessa yksilöllistetyn oppimäärän mukaan, varustetaan kyseisen oppiaineen numeroarvosana sekä sanallinen arvio tähdellä (*). Todistuksen lisätietoja -kohtaan tulee maininta siitä, että oppilas on opiskellut tähdellä (*) merkityt oppiaineet yksilöllistetyn oppimäärän mukaan. Lukuvuositodistukseen merkitään: - todistuksen nimi - opetuksen järjestäjän ja koulun nimi - oppilaan nimi ja syntymäaika - todistuksen antamispäivä - opetusryhmästä vastaavan opettajan tai rehtorin allekirjoitus - oppilaan opinto-ohjelma ja sanalliset arviot tai numeroarvosanat siitä, miten oppilas on saavuttanut tavoitteet - arvio oppilaan käyttäytymisestä - oppiaineista, joissa on useampia oppimääriä (äidinkieli ja kirjallisuus, toinen kotimainen kieli ja vieraat kielet) merkitään oppilaan opiskelema oppimäärä tai oppimäärät - luokalta siirtyminen tai mahdollinen luokalle jättäminen - merkintä, että todistus on Opetushallituksen hyväksymien opetussuunnitelman perusteiden mukainen. Välitodistus Lukuvuoden aikana voidaan antaa välitodistuksia paikallisessa opetussuunnitelmassa päätettävällä tavalla. Välitodistus annetaan samoin periaattein kuin lukuvuositodistus koskien sanallisen tai numeroarvosanan käyttöä, käyttäytymisen arviointimerkintää, uskonnon ja elämänkatsomustiedon arviointimerkintää, opetuskieltä sekä yksilöllisten oppimäärien mukaista opiskelua. Erillinen välitodistus tulee tarvittaessa antaa yhdeksännen luokan oppilaalle jatko-opintoihin pyrkimistä varten. Yhdeksännen luokan oppilaalle annettavaa välitodistusta varten oppilaan osaaminen arvioidaan\n12 samoin perustein kuin päättöarvioinnissa. Arviota oppilaan käyttäytymisestä ei merkitä 9. vuosiluokalla annettavaan välitodistukseen. Välitodistukseen merkitään: - todistuksen nimi - opetuksen järjestäjän ja koulun nimi - oppilaan nimi ja syntymäaika - todistuksen antamispäivä - opetusryhmästä vastaavan opettajan tai rehtorin allekirjoitus - oppilaan opinto-ohjelma ja sanalliset arviot tai numeroarvosanat siitä, miten oppilas on saavuttanut tavoitteet - oppiaineista, joissa on useampia oppimääriä (äidinkieli ja kirjallisuus, toinen kotimainen kieli ja vieraat kielet) merkitään oppilaan opiskelema oppimäärä tai oppimäärät - arvio oppilaan käyttäytymisestä (lukuun ottamatta 9. luokalla annettavaa välitodistusta) - merkintä, että todistus on Opetushallituksen hyväksymien opetussuunnitelman perusteiden mukainen. Erotodistus Erotodistus annetaan oppilaalle, joka vaihtaa toiseen kouluun tai eroaa perusopetuksesta tai ei ole saanut oppivelvollisuutta suoritetuksi oppivelvollisuutensa aikana. Erotodistuksen liitteenä tulee olla koulussa noudatettu tuntijako sekä selvitys opetuksen mahdollisista painotuksista. Erillistä erotodistusta ei tarvitse antaa, jos oppilas siirtyy saman opetuksen järjestäjän ylläpitämään toiseen kouluun. Erotodistus annetaan samoin periaattein kuin lukuvuositodistus koskien sanallisen tai numeroarvosanan käyttöä, uskonnon ja elämänkatsomustiedon arviointimerkintää, opetuskieltä sekä yksilöllisten oppimäärien mukaista opiskelua. Erotodistukseen ei merkitä käyttäytymisen arvioita. Erotodistukseen merkitään: - todistuksen nimi - opetuksen järjestäjän ja koulun nimi - oppilaan nimi ja syntymäaika - todistuksen antamispäivä - rehtorin allekirjoitus - oppilaan opinto-ohjelma ja sanalliset arviot tai numeroarvosanat siitä, miten oppilas on saavuttanut tavoitteet - oppiaineista, joissa on useampia oppimääriä (äidinkieli ja kirjallisuus, toinen kotimainen kieli ja vieraat kielet) merkitään oppilaan opiskelema oppimäärä tai oppimäärät - merkintä, että todistus on Opetushallituksen hyväksymien opetussuunnitelman perusteiden mukainen. Perusopetuksen päättötodistus Perusopetuksen päättötodistus annetaan oppilaalle, jonka suoriutuminen suhteessa oppiaineiden oppimäärien tavoitteisiin on hyväksytty kaikissa hänen opinto-ohjelmaansa kuuluvissa oppiaineissa. Numeroarvosanoja käytettäessä tämä merkitsee vähintään todistusarvosanaa viisi (5) ja sanallisesti arvioitavissa oppiaineissa arviota hyväksytty.\n13 Päättötodistukseen merkitään samat tiedot kuin muihin perusopetuksen aikana käytettäviin todistuksiin seuraavin täsmennyksin: - oppilaan koko nimi ja henkilötunnus - rehtorin allekirjoitus - yhteisten oppiaineiden ja numeroin arvioitavien valinnaisten aineiden arviointi numeroin (5-10) ja sanoin (välttävä erinomainen) - oppiaineista, joissa on useampia oppimääriä (äidinkieli ja kirjallisuus, toinen kotimainen kieli ja vieraat kielet) merkitään suoritettu oppimäärä tai oppimäärät - maininta siitä, että oppilaan opinto-ohjelmaan on kuulunut oppilaanohjausta ja työelämään tutustumista. Arviota oppilaan käyttäytymisestä ei merkitä päättötodistukseen. Jos oppilaan oppitunneista lukuvuoden aikana vähintään 25% on opetettu muulla kuin koulun opetuskielellä, tulee todistuksessa mainita käytetty kieli. Niistä valinnaisista aineista, jotka muodostavat yhtenäisen, vähintään kahden vuosiviikkotunnin oppimäärän, merkitään todistukseen numeroarvosana. Numeroin arvioitavista valinnaisista aineista merkitään todistukseen nimi, vuosiviikkotuntimäärä ja annettu arvosana. Kaikki yhteisiin oppiaineisiin liittyvät oppilaan suorittamat valinnaiset aineet merkitään päättötodistukseen välittömästi kyseisen oppiaineen alle. Oppimäärältään alle kaksi vuosiviikkotuntia käsittävistä valinnaisista aineista ja tällaisista oppimääristä koostuvista kokonaisuuksista merkitään todistuksiin sanallinen arvio. Sanallisesti arvioitavan valinnaisen aineen nimen kohdalle tulee merkintä valinnaiset opinnot, sen jälkeen kaikkien yhteen yhteiseen aineeseen liittyvien sanallisesti arvioitavien aineiden yhteenlaskettu vuosiviikkotuntimäärä sekä merkintä hyväksytty. Ne valinnaisena opiskeltavat vieraat kielet ja muut valinnaiset aineet, jotka eivät liity mihinkään yhteiseen oppiaineeseen merkitään päättötodistukseen otsikon muut valinnaiset aineet alle. Aineesta mainitaan nimi, vuosiviikkotuntimäärä, mahdollinen oppimäärä sekä arvio joko numeroin tai merkinnällä hyväksytty. Mikäli oppilas vaihtaa valinnaisen aineen toiseen joko omassa koulussaan tai koulun vaihdon yhteydessä, päättötodistukseen merkitään molempien valinnaisaineiden nimet. Kesken jäänyt valinnaisaine arvioidaan numeroin, mikäli oppilas on ehtinyt suorittaa kyseisestä aineesta vähintään kahden vuosiviikkotunnin laajuisen osuuden. Mikäli osuus on alle kaksi vuosiviikkotuntia, kesken jääneen valinnaisaineen kohdalle tulee merkintä osallistunut. Kesken jääneestä valinnaisesta aineesta merkitään todistukseen myös oppilaan suorittama tuntimäärä. Uudesta valinnaisesta aineesta tulee todistukseen joko numeroarvosana tai sanallinen arvio hyväksytty riippuen siitä, minkä laajuiseksi kyseinen valinnainen aine on koulun opetussuunnitelmassa määritelty sekä merkintä opetussuunnitelman mukaisesta tuntimäärästä. Mikäli oppilaan huoltaja pyytää kirjallisesti, ettei oppilaan päättötodistukseen merkitä numeroarvosanaa valinnaisena aineena opiskeltavasta kielestä, arvosana jätetään pois ja todistukseen tulee merkintä hyväksytty. Toista kotimaista kieltä opetetaan kuitenkin yhteisenä oppiaineena ja se arvioidaan numeroin. Uskonnon ja elämänkatsomustiedon arvosana merkitään päättötodistukseen muodossa uskonto/elämänkatsomustieto erittelemättä sitä, kumpaa oppiainetta oppilas on opiskellut. Oppilaan opiskelemaa\n14 uskonnon oppimäärää ei merkitä päättötodistukseen. Jos oppilas saa oman uskonnon opetusta, hänen saamansa arvio merkitään päättötodistukseen, mikäli kyseinen opetus on perusopetuksen järjestäjän antamaa. Uskonnollisen yhdyskunnan antamasta opetuksesta mahdollisesti saatua arvosanaa ei merkitä päättötodistukseen. Jos oppilas opiskelee yhdessä tai useammassa oppiaineessa yksilöllistetyn oppimäärän mukaan, myös päättöarviointi voi näissä aineissa olla sanallinen. Päättötodistuksessa voidaan käyttää näissä oppiaineissa myös numeroarvostelua. Sekä numeroarvosana että sanallinen arvio varustetaan tähdellä (*). Todistuksen lisätietoja -kohtaan tulee merkintä siitä, että oppilas on opiskellut tähdellä (*) merkityt oppiaineet yksilöllistetyn oppimäärän mukaan. Oppilaan, jonka opetus on järjestetty toiminta-alueittain, päättöarviointi on sanallinen. Päättötodistukseen voi kuulua liitteitä, esimerkiksi arvio oppilaan käyttäytymisestä ja työskentelystä sekä sanallinen liite alle kaksi vuosiviikkotuntia käsittävistä valinnaisista aineista. Jokaisesta liitteestä tulee ilmetä oppilaan tunnistetiedot. Päättötodistuksen liitteistä ei tule mainintaa päättötodistukseen. 6.7 Erityinen tutkinto ja siitä annettavat todistukset Perusopetuksen oppimäärä tai sen osa voidaan suorittaa perusopetuslaissa ja asetuksessa tarkoitetussa erityisessä tutkinnossa 8. Erityisen tutkinnon voi järjestää se, jolla on lupa järjestää perusopetusta. Erityiseen tutkintoon osallistuvan tulee osoittaa, että hänen tietonsa ja taitonsa vastaavat perusopetuksen eri oppiaineiden yleisen oppimäärän mukaisia tietoja ja taitoja. Erityisessä tutkinnossa käytettävät todistukset ovat: 1. Todistus perusopetuksen oppiaineen oppimäärän suorittamisesta 2. Todistus osittain suoritetusta perusopetuksen oppimäärästä 3. Todistus perusopetuksen koko oppimäärän suorittamisesta Jos oppilas tai muu henkilö suorittaa perusopetuksen jonkin oppiaineen oppimäärän erityisessä tutkinnossa, hänelle annetaan todistus perusopetuksen oppiaineen oppimäärän suorittamisesta. Todistuksesta tulee käydä ilmi suoritettu oppiaine ja oppimäärä. Samaan todistukseen voidaan merkitä useamman oppiaineen suoritukset. Vain osan perusopetuksen oppimäärästä, kuten vuosiluokan oppimäärän, suorittaneelle annetaan todistus osittain suoritetusta perusopetuksen oppimäärästä. Jos perusopetuksen koko oppimäärä on suoritettu erityisessä tutkinnossa, annetaan todistus perusopetuksen koko oppimäärän suorittamisesta. Todistuksiin merkitään samat yleistiedot kuin päättötodistukseen. Suoritetuista oppiaineista merkitään oppiaineen nimi, oppimäärä sekä arvosana. Yhteisten oppiaineiden laajuutta vuosiviikkotunteina ei merkitä. Oppivelvollisen on suoritettava hyväksytysti kaikki perusopetuksen oppimäärään kuuluvat yhteiset oppiaineet saadakseen todistuksen perusopetuksen koko oppimäärän suorittamisesta. 8 Perusopetuslaki 38, perusopetusasetus 23\n15 6.8 Paikallisesti päätettävät asiat Oppimisen arviointia koskevaa opetussuunnitelmaosuutta valmisteltaessa pohditaan erityisesti, miten arviointia ja palautteen antamista kehitetään oppimista edistävänä pedagogisena kokonaisuutena. Paikallisesti varmistetaan monipuolisten arviointimenetelmien käyttö, arviointiperusteiden yhteinen käsittely ja käyttäminen sekä päättöarvosanojen muodostaminen yhtenäisin perustein. Valtakunnalliset arviointikriteerit 6. vuosiluokan loppuun sekä päättöarvioinnin kriteerit ja päättöarvosanan muodostamisen periaatteet siirretään opetussuunnitelman perusteista paikalliseen opetussuunnitelmaan sellaisenaan. Kokemäen paikalliset opetussuunnitelmaratkaisut Arviointikulttuurin kehittämisen paikalliset painopistealueet Oppilaan oppimista, työskentelyä ja käyttäytymistä arvioidaan monipuolisesti. Arviointi perustuu jatkuvaan näyttöön ja tapahtuu vuorovaikutteisesti opettajan ja oppilaan tai oppilasryhmän kesken. Oppilaalle tarjotaan eri tapoja oppia ja arvioidaan suoritusta niiden mukaan. Opettaja arvioi yksilöllisesti kutakin oppilasta pohjaten arviointinsa oppilaan lähtötasoon ja kykyihin. Oppilasta ohjataan itsearviointiin ja vertaisarviointiin. Opintojen aikaisen formatiivisen arvioinnin ja palautteen antamisen periaatteet, kokonaisuus ja pedagoginen tehtävä oppimisen edistämisessä Formatiivinen arviointi on jatkuvaa opettajan oppilaalle antamaa ohjaavaa ja kannustavaa palautetta oppilaan edistymisestä ja osaamisen tasosta. Opettaja antaa palautetta oppilaalle/huoltajalle myös esim. erilaisin arviointitiedottein, koesuoritusten arvosanoina ja mahdollisella lisäpalautteella. Formatiivista arviointia annetaan myös opettajan, oppilaan ja huoltajan välisissä keskusteluissa. Luokilla 1-6 ei anneta välitodistusta. Luokilla 1, 3, 4 ja 5 käydään lukukausien taitteessa oppimiskeskustelu, johon osallistuvat oppilas, huoltaja ja luokanopettaja. Tarvittaessa keskustelussa voi olla mukana muitakin oppilasta opettavia opettajia. Luokilla 2 ja 6 oppimiskeskustelu käydään nivelvaiheen ohjaavana palautteena lukuvuoden päättyessä. Luokilla 7-9 kurssit arvioidaan oppimäärän täytyttyä jakson päättyessä. Lukuvuoden päätteeksi tehtävä arviointi Lukuvuositodistus on lukuvuoden päätteeksi tehtävä kokonaisarvio oppilaan koko lukuvuoden edistymisestä ja suoriutumisesta. Lukuvuositodistukseen sisältyy myös käyttäytymisen arviointi. Vuosiluokkien 1-2 lukuvuositodistuksessa käytetään sanallista arviointia, vuosiluokilla 3-9 numeerista arviointia. Jokainen oppilaan opinto-ohjelmaan kuuluva oppiaine tai opintokokonaisuus on arvioitava. Jos käyttäytymisestä annetaan sanallinen arvio, arvio annetaan aina todistuksen liitteellä.\n16 Itsearvioinnin edellytysten tukeminen; itsearvioinnin ja vertaisarvioinnin periaatteet Oppilaan itsearviointi on olennainen osa oppimisprosessia, oman toiminnan jäsentynyttä arviointia. Itsearviointitaitojen kehittymisen myötä oppilas oppii tiedostamaan omaa oppimistaan ja oppimiselle asetettuja tavoitteita ja säätelemään oppimisprosessiaan. Itsearvioinnissa oppilasta ohjataan realistiseen arviointiin. Vertaisarviointi voi olla kirjallista ja suullista. Vertaispalautteen antamista tulee opettaa, harjoitella ja ohjata. Oppilaita ohjataan antamaan myönteistä sekä rakentavaa palautetta toinen toisilleen. Oppilaille annetaan ikätasolle sopivia välineitä itsearviointiin ja vertaisarviointiin. Alkuopetuksessa arvioinnin kohteet ovat konkreettisia ja riittävän yksinkertaisia. Ylemmillä luokka-asteilla arviointi muuttuu konkreettisesta analyyttisemmaksi. Opinnoissa etenemisen, luokalta siirtymisen ja luokalle jättämisen periaatteet ja käytännöt Huoltajille tiedotetaan hyvissä ajoin mahdollisesta hylätyn arvosanan saamisesta, jotta kaikki tahot tiedostavat, mitä oppilaalta vaaditaan suorittaakseen oppimäärän hyväksytysti. Ennen luokalle jättämistä oppilaalle annetaan mahdollisuus osoittaa saavuttaneensa hyväksyttävät tiedot ja taidot ehtojen kuulustelupäivänä tai jo sitä aikaisemmin. Oppilas voidaan jättää luokalleen, vaikka hänellä ei olisi yhtään hylättyä suoritusta, jos oppilasta opettava opettaja/opettavat opettajat ja rehtori arvioivat, ettei oppilaalla ole edellytyksiä selviytyä seuraavasta vuosiluokasta. Oppilaan huoltajalle tulee tällöin varata mahdollisuus tulla kuulluksi ennen päätöksen tekemistä. Toisen ja kolmannen vuosiluokan sekä kuudennen ja seitsemännen vuosiluokan nivelvaiheisiin liittyvät arvioinnin ja palautteen antamisen käytännöt Nivelvaiheen arvioinnissa kiinnitetään erityistä huomiota oppilaan kykyihin ja mahdollisuuksiin selvitä jatkossa ylemmillä vuosiluokilla, ei pelkästään yksittäisen aineen ongelmiin vaan kokonaisuuteen. Opettaja käy oppilaan ja hänen huoltajansa kanssa oppimiskeskustelun. Toisella luokalla tuodaan esille oppilaan vahvuuksia oppijana ja vahvistetaan itsetuntoa ja oppimismotivaatiota. Lisäksi keskitytään kielellisten valmiuksien ja työskentelytaitojen kehittymiseen sekä muihin laaja-alaisen osaamisen tavoitteisiin perustuviin näkökulmiin. Kuudennella luokalla annetaan erityisesti työskentelytaitoihin ja oppimisen taitojen kehittymiseen liittyvää ohjaavaa palautetta sekä tarkastellaan edistymistä oppiaineissa ja laaja-alaisessa osaamisessa. Tavoitteena on tuoda esille oppilaan vahvuuksia oppijana sekä vahvistaa itsetuntoa ja oppimismotivaatiota. Valinnaisten aineiden arviointi Taito- ja taideaineiden valinnaisia tunteja ei arvioida erikseen, vaan arviointi sisältyy kunkin oppiaineen arviointiin. Alakoulun 4. luokan valinnaiset aineet arvioidaan sanallisesti (hyväksytty/hylätty).\n17 Käyttäytymisen arviointi ja sen perustana olevat tavoitteet ja arviointiperusteet Käyttäytymisen tavoitteet perustuvat koulun kasvatustavoitteisiin, yhteisön toimintakulttuuria määrittäviin linjauksiin ja järjestyssääntöihin. Käyttäytymisen arvioinnin pitää olla vuorovaikutuksellista ja se ei saa perustua oppilaan persoonaan, temperamenttiin eikä muihin henkilökohtaisiin ominaisuuksiin. Käyttäytymisen arvioinnin tavoitteet ja perusteet on tuotava selvästi esille sekä oppilaille että huoltajille (liite 9). Todistukset ja niiden antamiseen liittyvät käytännöt sekä sanallisen ja numeroarvioinnin käyttö todistuksissa eri oppiaineissa sekä käyttäytymisen arvioinnissa Vuosiluokilla 1-2 todistuksissa käytetään vain sanallista arviointia. Vuosiluokilla 3-9 todistuksissa käytetään numeerista arviointia. Numeerisen arvioinnin lisäksi todistuksissa on mahdollisuus käyttää myös sanallista arviointia. Muut tiedottamisen ja arviointipalautteen antamisen muodot ja ajankohdat sekä yhteistyö huoltajien kanssa Huoltajille voidaan välittää tietoa oppilaan koulutyöstä sähköisen tietojärjestelmän, puhelimen ja sähköpostin välityksellä tai tiedotteina/kirjeinä. Keskustelua käydään myös opettajan ja huoltajan välisissä tapaamisissa. Päättöarvioinnin toteuttaminen Päättöarviointi toteutetaan valtakunnallisten kriteerien ja ohjeistuksen mukaisesti. Päättötodistus annetaan valtakunnallisten määritelmien ja ohjeiden mukaisesti.\nTERVETULOA OPStuki 2016 TYÖPAJAAN 3! Ulla Ilomäki-Keisala\nTERVETULOA OPStuki 2016 TYÖPAJAAN 3! Ohjelma: OPStuki 2016 -TYÖPAJA 3 8:45 9:15 Aamukahvit ja tervetulotoivotus 9:15 9:45 Työpajan 3 tavoitteet, sisällöt, ennakkotehtävät ja to do -lista 9:45 10:45 Monipuolinen\nTERVETULOA OPStuki 2016 TYÖPAJAAN 3!\nTERVETULOA OPStuki 2016 TYÖPAJAAN 3! Merja Kuosmanen syyskuu 2015 Ulla Ilomäki-Keisala 3 TOIMINTAKULTTUURI Oppiva yhteisö Hyvinvointi ja turvallinen arki Vuorovaikutus ja monipuolinen työskentely Kulttuurinen


HILMA: FTIR-kaasuanalysaattori / KymiLabs (Kaakkois-Suomen Ammattikorkeakoulu Oy)\nKaakkois-Suomen Ammattikorkeakoulu Oy : FTIR-kaasuanalysaattori / KymiLabs\nIlmoituksen numero HILMA:ssa: 2018-020981\nTarjoukset 31.10.2018 klo 12.00 mennessä osoitteeseen:\nYhteyshenkilö Johanna Kahilakoski\nFTIR-kaasuanalysaattori / KymiLabs\nKaakkois-Suomen ammattikorkeakoulu Oy:n KymiLabs–tutkimusyksikkö pyytää tarjousta FTIR-kaasuanalysaattorilaitteiston hankinnasta tämän tarjouspyynnön mukaisesti. FTIR-kaasuanalysaattorilaitteisto hankitaan: A) ensisijaisesti leasing-sopimuksella ja B) toissijaisesti kertaostona. Tarjoaja voi antaa tarjouksessaan hinnan joko A) leasing-sopimukselle (kesto 48 kk) tai B) kertaostolle tai molemmille (A+B). Tilaaja päättää tarjousten perusteella laitteiston hankinnasta. Hankinnan määrä on yksi (1) FTIR-kaasuanalysaattorilaitteisto. Hankinnan sisältö: - Kannettava FTIR-kaasuanalysaattori - Lämmitetyt näytelinjastot - Kannettava näytesondi - Hapenmittauslaite - 0.1μm ruostumaton terässuodatin näytteenottoyksikköön - Päästömittaussovellus sisältäen kuudentoista (16) kaasun kalibrointipaketin (mitattavat kaasut: H2O, CO2, CO, N2O, NO, NO2, SO2, NH3, HCl, HF, CH4, C2H6, C2H4, C3H8, C6H14, HCOH). Päästömittaussovellukseen on voitava lisätä uusia yhdisteitä. - Laitteiston käyttökoulutus (1 päivä) tilaajan tiloissa (osoite: Pääskysentie 1, Kotka). Laitteiston käyttökoulutuksen hinta tulee sisältyä laitteiston kokonaishintaan. Laitteiston tulee soveltua kenttämittauksiin. Laitteistoon tulee olla saatavilla varaosat kymmeneksi (10) vuodeksi. Laitteiston tulee pystyä mittamaan pitoisuuksia märästä korroosiivisesta kaasuvirrasta. Laitteiston huoltopalvelun tulee sijaita Suomessa. Laitteisto on toimitettava tilaajalle kolmen (3) kuukauden kuluessa tilauksesta. Tarjouspyyntö ei sisällä ostovelvoitetta.\nKyseessä on kansallisen kynnysarvon ylittävä hankinta. Hankinnassa noudatetaan lakia julkisista hankinnoista ja käyttöoikeussopimuksista (1397/2016). Menettelyn kulku on seuraava: 1. Hankintailmoituksen ja tarjouspyyntöasiakirjojen julkaisu 2. Kysymysten esittäminen ja niihin vastaaminen 3. Tarjousten jättäminen määräaikaan mennessä 4. Tarjousten avaaminen 5. Mahdollisten tarkennusten pyytäminen tarjoajilta 6. Tarjoajien soveltuvuuden arviointi 7. Tarjousten tarjouspyynnön mukaisuuden tarkistaminen 8. Tarjousten vertailu 9. Hankintapäätös Mikäli saaduista tarjouksista yksikään ei vastaa tarjouspyyntöä taikka olosuhteet tarjouskilpailun aikana muuttuvat sellaisiksi, ettei hankintayksikkö voi tarjouskilpailun tuloksia hyödyntää, hankintayksikkö voi keskeyttää hankintamenettelyn osittain tai kokonaan missä tahansa vaiheessa. Hankintayksikkö pidättää oikeuden olla hyväksymättä mitään annetuista tarjouksista perustellusta syystä / syistä. Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. VARATOIMITTAJAN VALINTA Hankintayksikkö valitsee varatoimittajaksi kilpailutuksessa toiseksi tulleen tarjoajan. Varatoimittaja valitaan siltä varalta, että kilpailussa eniten pisteitä saaneen palveluntuottajan antamat tiedot eivät pidä paikkaansa, palveluntuottaja esittää kohtuuttomia muutoksia sopimusehtoihin, neuvotteluissa ei muusta syystä päästä yhteisymmärrykseen sopimuksen sisällöstä tai sopimukselle syntyy toimituksen aikana ehtojen mukainen purkuperuste. Tällöin hankintayksikkö kumoaa tekemänsä hankintapäätöksen ja tekee uuden hankintapäätöksen sekä solmii sopimuksen varatoimittajan kanssa. Jos sopimuksen teko ei edellä mainituista syistä toteudu varatoimittajankaan kanssa, hankintayksikkö järjestää uuden kilpailutuksen.\nTarjoukset on lähetettävä sähköisesti Tarjouspalvelu.fi-toimittajaportaalista osoitteessa http://tarjouspalvelu.fi/xamk. Tarjouksia ei oteta vastaan millään muulla toimitustavalla. Myöhästyneitä tarjouksia ei huomioida. Tarjouspalvelu.fi:n kautta ei voi jättää myöhästynyttä tarjousta. Tarjous on annettava suomen kielellä. Tarjouksen tekemisestä, esittelystä tai muusta menettelyyn osallistumisesta ei makseta tarjoajille korvausta. Järjestelmän käyttöä koskevissa tiedusteluissa tulee ottaa yhteyttä Cloudia HelpDeskiin, sähköposti tuki@cloudia.fi tai puhelimitse +358 207661077. Varmistattehan ennen yhteydenottoa, että olette lukeneet palvelun ohjeet ja järjestelmänne täyttää palvelun käyttämisen vaatimukset niin käyttöjärjestelmän, selaimen kuin muidenkin vaatimusten osalta. Ohjeet löytyvät osoitteesta http://www.tarjouspalvelu.fi/xamk. Mikäli saaduista tarjouksista yksikään ei vastaa tarjouspyyntöä tai olosuhteet tarjouskilpailun aikana muuttuvat sellaisiksi, ettei hankintayksikkö voi tarjouskilpailun tuloksia hyödyntää, hankintayksikkö voi keskeyttää hankintamenettelyn osittain tai kokonaan missä tahansa vaiheessa. Hankintayksikkö pidättää oikeuden olla hyväksymättä mitään annetuista tarjouksista perustellusta syystä.


Seksiseuraa salo naisseuraa oulu / Foto personals\nProfiilin voi luoda täysin nimettömästi. Ovathan ne tunnetusti sekä hintavaa lystiä että epäterveellisiä. Vielä muutama vuosikymmen sitten panoseuraa piti etsiä koirien ja kissojen kanssa tai ainakin lähteä lavatansseihin hurmaamaan flikkoja ja kirkonkylän poikia. Profiiliin kannattaa lisätä tiedot siitä, minkälaiset ihmiset kiihottavat sinua ja mitä kaipaat seksi-illalta. Käyttöajan pituuden pätät aina itse valitsemalla sopivimman tarjotuista vaihtoehdoista. Käyttäjiä yli 3 miljoonaa ympäri maailmaa. Haluamasi tyttö voi olla myös varattuna, jolloin voit kokeilla soittaa toiselle halukkaalle tytölle. Näistä kolmesta uudesta kauniista naisesta! Osoitetiedot ilmaiseksi eniro seksikäs blondi 15 kertaa enemmän yhteydenottoja). Seksiä, Seksiseuraa, ja seksitreffejä Naisseuraa, uusia Moi, tiistaiseuraa löydät. Pelaamalla et sitoudu mihinkän. Hieronta kannelmäki mies etsii paria, näet heti, minkälaista seksiseuraa toinen haluaa (yksi yö, pidempi seksisuhde, kolmen kimppa tai jotain muuta). Tarjoamme Seksipelin edetessä tyttöjen yhteystietoja, soittaminen heille on maksullista. Sivusto ihmisille, jotka etsivät kokenutta ja varttunutta seuraa ympäri Suomen.\nEtsin, seksiseuraa, huora Netistä Ilmaista Aikuis Deitit Netissä Kostamus naiset naisseuraa miehille / Nainti kuvia Deep Inside bare, rookies at Ice Gay Tube Kukaan ei lämpene tosikoille kun haetaan seksiseuraa baarista tai netistä. Tee naisen olo turvalliseksi ja mukavaksi, vitsaile ja pidä juttu sopivan kevyenä. Kun et juttele mitän. Mies tai naisseuraa, rovaniemeltä - Suomalainen. Ilmaiset, suomiporno Videot Chat, treffit, asian, chat / Naked Ladies Nuolin äitini pillua latex shemale, tyttären pillua shemale date Www sihteeriopisto com länsi turunmaa / Xnxxx rauma Seuraa varatulle bodyhieronta - Sex nainen etsitän seksiseuraa Porno - Ilmaista pornoa Porno. Uutta tuoretta pornoa joka päivä, turvallisesti salattuna. Katso hänen kuvansa Ilmaista seksiä. Sinun on oltava vähintän 18-vuotias voidaksesi käyttä voitettua soittoaikaa.\nKuopio tai mikä tahansa muu seuraa löytyy varmasti. Pelaa suosittua K-18 Seksipeliä ilmaiseksi. Jos kerrot profiilissasi, että sinulla on DD-kupit tai 25 sentin kikkeli, sinuun yhteyttä ottanut henkilö saattaa petipuuhien alkaessa pettyä. Ei, vaikka olisitkin sen jälkeen hieman vanhentunut tai lihonut. Vie ensikosketuksen jälkeen keskustelua eteenpäin mieluusti useampien ihmisten kanssa samanaikaisesti ja lopulta sinulla on varmasti hyvät mahdollisuudet löytä itsellesi sopivaa panoseuraa netistä. Seksiseuraa on tarjolla molemmille sinkulle ja varatulle. Minulla on punainen tukka, ruskeat tähtisilmät. Avoimia suhteita ja uutta jännitystä seksielämän olitpa varattu, sinkku mies tahi nainen. Rohkeat ja estottomat puhelintytöt odottavat! Amatöri pornokuvat beautiful shemale, nauti rivo puhelinseksi salaisesti ja saavuta nautintoa himokkaan naisen kanssa. Deittiprofiiliin kannattaa laittaa sopivan viettelevä, vähän paljastava kuva, joka herättä kaunis pimppi seksi nainen pällä toisen sukupuolen kiinnostuksen, mutta ei vielä anna kaikkea ilmaiseksi. Käyttöaika ei uusiudu automaattisesti, vaan sen loputtua valitset aina itse haluamasi pituisen uuden jakson.\nFlirtfair on deittipalvelu, joka on suunnattu seksiseuraa ei parisuhdetta etsiville naisille ja miehille. Olen sopivasti kurvikas pieni 155cm ja 62kg tehopakkaus joka oikeasti nauttii seksistä ja miehen miellyttämisestä. Soita numeroon,69 e/minpvm ja näppäile numeron vastattua haluamasi tytön kaksinumeroinen xxx-koodi ja puhelusi yhdistyy hänelle. Pelaa ja nauti vaikka yötä päivä! Ari " En tykkä niin pelata yleensä, mutta tämä on kiihottavaa. Suomalaista panoseuraa kaipaavan ei siis kannata kainostella tai epäröidä turhaan, vaan hypätä suoraan nettiin ja luoda profiili. Hyvin laadittu ensimmäinen avausviesti on lyhyt ja ytimekäs. Escorts in tampere pillu täynnä spermaa. Voit käyttä palvelua huoletta. Paremmat Seksitreffit Naisia, miehille, seksiseura Olen 23 vuotias energinen ja positiivinen nuori nainen Vantaalta.\nSinun on oltava vähintän 18-vuotias voidaksesi käyttä voitettua soittoaikaa. Tiedät kyllä miksi soitat seksipuhelimen puutteessa oleville naisille. Vastaavasti naiset harkitsevat pätöstän (ainakin perinteisen ajattelun mukaan) tarkempaan, eivätkä lähde ihan kenen tahansa mukaan. Kokeile sinäkin uutta Seksipeliä, se on ilmainen ja sitä voi pelata yötä päivä! Käyttöehdot Voit pelata ilmaista Seksipeliä, kun olet yli 18-vuotias. Kotimainen puhelinseksi himokkaille miehille. Mik li et pid t m nkaltaisista tarinoista, j t se lukematta. Ja mik parasta sivuilta l ytyy k ytt jien kommentit eri palveluista, joten ei tarvitse turhan per ss juosta. 2257 Record-Keeping Requirements Compliance Statement. M has a zero-tolerance policy against illegal pornography. Suomalaiset seksi keskustelut, seksi tarinat, chatit, seksikaupat, vitsit, iloseuralaiset ja paljon muuta. All models were 18 years of age or older at the time of depiction. Youtube pornoa jalihavia naisia seksikkät alusvaate tarjous sexivälineet tee itse myynti polvijärvi pillua siskopuoli saa kyrpä.


Office 365 hyötykäyttöön, Sulava Oy\nOsa palveluista on hyödynnettävissä tehokkaasti yksittäisten käyttäjien tai pienten ryhmien työssä, mutta esimerkiksi sisäisen viestinnän, yhteisen dokumentinhallinnan ja ryhmätyön välineet ja toimintatavat on hyvä linjata organisaatiotasolla. Tällä kurssilla tarjoamme eväitä yhteistyön, sisällöntuotannon ja viestinnän linjausten ja suositusten muodostamiseen.\nKurssilla opit, mitä kaikkea Office 365 tarjoaa, ja miten työkaluja voi hyödyntää jokapäiväisessä työskentelyssä tehokkaasti ja sujuvasti. Kurssin jälkeen hahmotat millaisia linjauksia pitää yhdessä sopia ja käyttöönottaa, ja saat vinkkejä työn muutoksen toteuttamiseen. Kuulet myös, miten eri palveluiden roolit tyypillisesti jakautuvat, ja millaisia vaihtoehtoja esimerkiksi sisäiseen viestintään eri tasoilla on tarjolla.\nJos haluat lisätietoa aiheesta Office 365 hyötykäyttöön, klikkaa alta ja täytä yhteydenottolomake. Kysymyksesi lähetetään suoraan kouluttajalle.\nHaluatko tietää lisää koulutuksesta Office 365 hyötykäyttöön? Täytä yhteystietosi, niin koulutuksen järjestäjä ottaa sinuun yhteyttä.\nSaadaksesi lisätietoa aiheesta Office 365 hyötykäyttöön täytä seuraavat tiedot:


Rallin MM-sarjaan palaavasta klassikkokisasta tihkui ensitietoja – "Meidän pitää säilyttää maineemme" – Rallit.fi\nAkropolis-ralli kuului edellisen kerran MM-sarjaan vuonna 2013. Kuva: McKlein/Red Bull Content Pool\nRallin MM-sarjan tähdet pääsevät todelliseen koetukseen syyskuussa, kun MM-pisteistä ajetaan pitkän tauon jälkeen Kreikassa.\nAiemmin tällä viikolla vahvistui, että Kreikan Akropolis-ralli korvaa kalenterissa Chilen osakilpailun, joka joudutaan jättämään väliin koronatilanteen vuoksi. Edellisen kerran Akropolis kuului MM-sarjaan kaudella 2013.\nLue myös: Rallin MM-sarjan kalenteriin iso muutos – legendaarinen osakilpailu tekee paluun\nMM-sarjan klassikoihin lukeutuva Akropolis tuli tunnetuksi rajussa kunnossa olevista ”sorateistä”, joilta löytyi jalkapallon kokoisia irtokiviä. Rallijärjestäjien suunnitelmissa on, että tämän vuoden kisa pistää kuljettajat ja autot kovaan testiin.\nKilpailu aiotaan järjestää täysimittaisena, eli erikoiskoekilometrejä kertyy yli 300.\n– Meidän pitää säilyttää maineemme. Näette parin viikon kuluttua esitellessämme reitin, että sen me aiomme tehdä, sisäpiirin lähde Akropolis-rallin organisaatiosta kertoi DirtFish-sivustolle.\nRallin keskuspaikkaa ei ole vielä julkistettu, mutta todennäköisin vaihtoehto on Loutraki, joka sijaitsee Korintin kanavan kupeessa. Ateenan kansainväliselle lentokentälle on noin tunnin ajomatka Loutrakista.\nVuoteen 2013 saakka Akropolis-ralli ajettiin perinteisesti kesäkuussa. Nyt ralli ajoittuu alkusyksyyn.\n– Se on meille ihanteellinen ajankohta. Lämpötila voi nousta 35 asteeseen vielä syyskuussakin, joten siinä riittää haastetta. Silloin on myös vähemmän liikennettä, sillä kesä on lopuillaan, sisäpiiriläinen sanoi.\nSuunnitelmissa on, että yleisö pääsee nauttimaan rallitähtien suorituksista pikataipaleiden varrelle.\n– Tavoitteena on, että 80 prosenttia väestöstä on rokotettu koronavirusta vastaan syyskuuhun mennessä. Sen ja muiden varotoimenpiteiden, kuten kasvomaskien, pitäisi toivottavasti riittää siihen, että katsojat voidaan tuoda ulkotapahtumaan. Se on tärkeää meille.\nAkropolis-ralli järjestetään 9.-12. syyskuuta.\n← Safari-rallin yllä tummia pilviä – järjestäjät rauhoittelevat tilannetta: ”Olemme edelleen optimistisia”\nVenäjän rallitoivo antoi kovan näytteen – konkarilta isot kehut: ”Hän järjesti uskomattoman esityksen” →


Lopetetaan teeskentely | Vihreä Lanka\nSuomalaisten työpäivää meinattiin pidentää puolella tunnilla päivässä, sadalla tunnilla vuodessa, palkkoja nostamatta.\nEnsin vaalivoittaja Juha Sipilä (kesk) puhui vain Suomen kuntoon laittamisesta ja tuottavuuden kasvusta. Sitten pöydällä olikin työnantajajärjestöjen ehdotus sata tuntia pidemmästä työajasta. Neuvottelut työmarkkinajärjestöjen kanssa kaatuivat yllättäen eilen, ennen Sipilän asettamaa määräaikaa.\nKaikki kävi kovin äkkiä.\nMenestyneenä yritysjohtajana Sipilän luulisi tietävän, että työajan pidentäminen ei lisää tuottavuutta. Tuottavuus kasvaa, kun samalla työpanoksella saadaan aikaan enemmän ja parempaa.\nAjatus siitä, että hyvä työntekijä viettää työpaikalla mahdollisimman paljon aikaa, on vanhanaikainen. Se on erityisen haitallinen naisille, jotka kantavat edelleen miehiä suuremman vastuun perheestä ja kotitöistä.\nPitkiin, joustamattomiin työpäiviin on vaikea yhdistää pienistä lapsista tai sairaista vanhemmista huolehtimista. Moni hoivavastuuta kantava saa silti paljon aikaiseksi lyhyen työpäivän aikana.\nNew York Timesin laajalti jaettu juttu kertoo huippusuorittajien konsulttiyrityksestä, jossa 80 tunnin viikkoja tekevät ylenivät ja kohtuullisempaa työtaakkaa pyytäviä rangaistiin. Joka kolmas mies onnistui kuitenkin teeskentelemään pitkät työpäivänsä: he ottivat aikaa perheelleen ja minimoivat pitkät työmatkat, mutta tekivät sen salaa. Heidän työtulostaan kiiteltiin. He onnistuivat siis parantamaan tuottavuuttaan, pääsemään hyvään tulokseen vähemmillä tunneilla. Naisista saman osasi vain joka kymmenes.\nEn ehdota, että naisetkin alkaisivat teeskentelemään töissä. Ehdotan, että unohtaisimme työtuntien tuijottamisen. Suomea ei saada kuntoon opeilla, jotka perustuvat tehtaan liukuhihnan ääressä kyyhöttäviin miehiin ja kotona lapsia hoitaviin naisiin.\nOnko siis hyvä, että sopimus kaatui? Ei. Eilen MTV:n Kymmenen uutisissa Sipilä korotti valtion ja kuntien sopeutustarpeen kymmeneen miljardiin euroon. Jos halutaan saada aikaan suuria säästöjä, pitää leikata sosiaaliturvasta, terveydenhoidosta ja koulutuksesta.\nHelsingin Sanomien Piia Elonen kysyy, oliko yhteiskuntasopimuksen kariutuminen peräti Sipilän tahto. Nyt Sipilä ei tarvitse sdp:tä mukaan hallitukseen ammattiyhdistysliikettä lepyttelemään, ja pääsee leikkaamaan reilulla kädellä yhdessä kokoomuksen kanssa.\nHallitusneuvotteluhin kutsuttavat puolueet selviävät tänään torstai-iltana.


Suomalaismuusikon pysäyttävä julkaisu leviää somessa – toteutti saattohoitopotilaan toiveen vain hetkeä ennen kuin oli liian myöhäistä - Musiikki - Ilta-Sanomat\nLaulaja Jarkko Martikainen sai pari viikkoa sitten pysäyttävän yhteydenoton. Sen seurauksena ja hän päätyi esiintymään kuolinvuoteella.\nJulkaistu: 17.4.2019 16:36\nYUP-yhtyeen laulajana ja sanoittajana tunnettu Jarkko Martikainen julkaisi keskiviikkona Facebook-tilillään pysäyttävän kirjoituksen, jossa hän kertaa parin viime viikon tapahtumia.\nMartikainen kertoo virallisella Facebook-tilillään, että 2. huhtikuuta hänelle tuli yhteydenotto erääseen hänen kuuntelijaansa liittyen.\n– Nelissä kymmenissä oleva kuulija oli joutunut jättämään edellislauantain Vuotalon keikan väliin, vaikka lippu oli hankittuna; syynä syövän eteneminen terminaalivaiheeseen. Tahtoa matkaamiseen löytyi, vaan voimia ei, Martikainen kertoo kirjoituksessaan.\nMuusikko vastasi yhteydenottoon ja sopi saattohoitokodissa olevan kuulijansa sukulaisten kanssa, että hän saapuisi esiintymään miehen luokse huhtikuun puolivälissä, kun hänen kalenterissaan olisi enemmän tilaa. Pari päivää myöhemmin Martikainen sai kuitenkin uuden yhteydenoton, jossa kerrottiin, että syöpäpotilaan viimeiset hetket olivat jo lähellä.\n– Hoitohenkilökunta, jotka omaavat silmää näille lopullisille kysymyksille, arvioivat ettei potilas tule elämään enää kahta kokonaista viikkoa. Jos konsertin aikoisi järjestää, sitä olisi aikaistettava, muusikko kertoo kirjoituksessaan.\nKeikka toteutettiin aikaistettuna, viime viikon maanantaina. Martikainen kertoo Facebookissa, että esiintyminen oli hänelle äärimmäisen vaikea.\n– Soittosessio oli haastavin kaikista tähänastisista. Olen kyllä ollut kuolinvuoteiden äärellä, mutten koskaan aiemmin konsertoinut niiden vieressä.\nMartikaisen mukaan yksityiskeikka miehen kuolinvuoteella oli toisaalta myös täynnä poikkeuksellista kauneutta. Hetki lisäsi hänen mukaansa uskoa ystävyyteen, rakkauden voimaan ja hyvään pyrkimisen tärkeyteen. Martikainen kertoo, että hänen kuulijansa kuoli pian esiintymisen jälkeen.\n– Nyt on kulunut viikko siitä hetkestä jona kyseinen mies ei enää herännyt.\nUseissa suomalaisyhtyeissä laulanut Martikainen halusi jakaa tarinan, sillä hänen mukaansa sosiaalinen media täyttyy usein riidasta ja vahingonilosta. Hän kertoo ymmärtävänsä sen, mutta pohtii myös, kuinka järkevää on polttaa siltoja ja tuhlata aikaa turhaan riitaantumiseen.\n– En yritä opettaa mitään teistä kenellekään, enkä varsinkaan sysiä ajattelemaan jollain tietyllä tavalla. Tämä ajatusten marto on vain kulkenut mukanani viime viikon alusta saakka, ja niiden suhteen on toivoakseni kuten isän opissa hivenaineista: jos niistä ei niin hyötyä ole, tuskin on haittaakaan, Martikainen toteaa.\nMuusikon pitkä kirjoitus ja koskettava tarina on herättänyt paljon huomiota Facebookissa. Julkaisusta on tykätty jo yli 4 100 kertaa ja se on jaettu satoja kertoja.\nJulkaisun kommenteissa ihmiset kiittelevät Martikaista tarinan jakamisesta. Kuvaa on kommentoinut myös moni syöpään kuolleen miehen läheisistä. He kiittävät muusikkoa unohtumattomasta esiintymisestä ja siitä, että tämä uhrasi aikaansa tärkeällä hetkellä.\n40-vuotias Jarkko Martikainen vaikutti YUP-rockyhtyeessä vuosina 1987–2009. Vuonna 2009 yhtye ilmoitti jäävänsä määrittelemättömän pituiselle tauolle. Martikainen on lisäksi laulanut useissa muissa yhtyeissä sekä luonut soolouran. Hänen viimeisin albuminsa Aina auki ilmestyi viime vuonna yhdessä Luotetut miehet -kokoonpanon kanssa.\nLue lisää: Suomirock ei elätä kuten ennen, sanovat Jouni Hynynen ja Jarkko Martikainen: ”Silloin ei tarvinnut miettiä, minkä kokoisen juustokimpaleen ostaa”


Viikko 27. Kirppistelyä ja raskausaivot - Verkkokauppa\nBy Pinjan Tarina\nViikko 27. Kirppistelyä ja raskausaivot\nRaskausviikko 27 kääntyi meille hyvänä, kahden viikon flunssa alkoi olla selätettynä ja olo oli muutenkin mitä mahtavin hurjaa väsymystä lukuunottamatta. Masukin kasvelee vauhdilla ja kuulenkin päivittäin ihmettelyä siitä, miten laskettuun aikaani voi olla vielä niin pitkä aika! Neuvolassa en kuitenkaan onneksi vielä ole saanut siitä mitään noottia, katsotaan, miten ensi kerralla käy.\nMutta sitten ne raskausaivot! Ne ovat aivan totta. Ainakin täällä. Tunnen itseni oikein iloiseksi, onnelliseksi höperöksi, joka unohtaa aivan kaiken. Minne olinkaan menossa? Miksi minulla on nämä Axelin vaatteet kädessä? Mitä olinkaan tekemässä?\nOlin raskausajan siivousvimmassani varannut kirppispöydänkin kokonaispalvelulla Keravan Kirpputori Karamellista, kun yhtäkkiä muistin, että “apua, pöytähän piti tyhjentää eilen!”. Hädissäni laitoin viestiä kirppikselle ja sain aivan ihanan, ymmärtäväisen vastauksen ja jatkoaikaa pöydälleni, sillä myytävää vaatetta oli paljon! Ja tänään vein vielä pussillisen lisääkin.\nEnnen ensimmäistä äitiyslomaani en ollut mitenkään aktiivinen kirppistelijä, mutta jostain syystä äitiyslomallani innostuin siitä taas, ehkä osittain siksi, että pikkuinen pojumme tuntui kokoajan tarvitsevan uusia vaatteita. Ja sitten niitä vaatteita jäi pieneksi, eikä säilytystilaa ollut mitenkään kamalasti. Itsellenikin tuntui kertyvän uusia vaatteita niin, että jostain oli luovuttava.\nKaramelliin päädyin ensimmäisen kerran sielä suunnilla asuvan äitini kanssa ja lähdinkin ison ostospussillisen kanssa pois, miten ihana kirppis! Itse asumme kauempana kirppiksestä, mutta olen kuitenkin palannut sinne aina silloin tällöin pienelle päiväretkelle äiti-kavereideni kanssa tekemään löytöjä pikkuisillemme, itsellemme ja juomaan hyvät kahvit kirppiksen kahviossa.\nMeidän naperomme ovat jostain syystä nukkuneet aina päikkärit juuri ostoskierroksemme ajan, mutta kirppikseltä löytyy myös kunnon leikkinurkkaus!\nTänään pääsin kipaisemaan karamellissa itsekseni ja mukaan tarttui Noshin tupsullinen lippapipo, jota olin yrittänyt ostaa Axelille aiemmin uutena, mutta se oli silloin loppuunmyyty hänen koossaan. Hypistelin myös vauvanvaatteita, mutta hillitsin itseni muistaessani, mikä läjä vaatteita uutta tulokasta odottaa jo valmiina. Sitten silmiini osui kaunis, vanha keinutuoli! Oi miten ihana tuollainen olisikaan! Mutta sitten mietin yhtälöä vilkas taapero + antiikkinen keinutuoli = täystuho. Ehkei siis meille juuri nyt.\nJos siis suunnittelet päiväretkeä Keravalle ja etsiskelet pienelle pojalle jotain uutta päällepantavaa, niin meidän pöydästämme numero 18 löydät ihan pikkuvauvasta kokoon 92 asti, meillä rakkaudella käytettyjä vaatteita sekä minun aarteitani, joista olen nyt päättänyt luopua.\nKuinka moni muu äiti on hurahtanut äitiyslomalla kirppistelyyn?


Kuinka yhteiskäyttöauto toimii? | DriveNow Car Sharing\nDriveNow on älykäs autojen yhteiskäyttöpalvelu. Siinä yhdistyvät miellyttävä käyttökokemus ja joustavuus. Ota auto käyttöösi aina kun sitä tarvitset. Valitse suosikkisi useasta eri mallista ja hyppää kuskin paikalle. Lue tästä, kuinka helppoa DriveNow-palvelun käyttö on - et tarvitse muuta kuin sovelluksen!\nHyppää kyytiin ja koe DriveNow\nNäin liityt DriveNow-palveluun:\nRekisteröidy rekisteröitymislomakkeella. Kertaliittymismaksu on 30 €. Sen jälkeen maksat vain ajosta. Rekisteröityessäsi tarvitset ajokortin ja luottokortin.\nAktivoi asiakastilisi DriveNow-sovelluksella\nLataa DriveNow-sovellus. Lataa DriveNow-sovellukseen kuva ajokortistasi ja itsestäsi ajo-oikeutesi tarkistamista varten. Seuraa sovelluksen ohjeita - tämä kestää vain minuutin. Heti kun olemme tarkistaneet ajo-oikeutesi, aktivoimme asiakastilisi ja ilmoitamme siitä sinulle. Sitten olet valmis lähtöön!\nÄlä jää kyydistä. Rekisteröidy verkossa. Lataa DriveNow-sovellus tästä.\nAina valmiina ajoon – näin varaat DriveNow-auton\nTarvitsetpa autoa päivällä tai yöllä, löydät DriveNow-autoja kaikkialta toiminta-alueelta. Astu autoon ja lähde ajamaan. Meillä ei ole erillisiä nouto- tai luovutuspisteitä.\nLöydät lähimmän auton älypuhelimella. Voit varata auton veloituksetta 15 minuuttia ennen ajoa. Voit varata auton myös enintään 8 tunniksi, jolloin varaus maksaa 15 senttiä minuutilta.\nNäenkö pysäköidystä autosta, onko se vapaana? Tarkista merkkivalon väri auton tuulilasin lukijasta. Lukijassa palaa eri värinen valo auton saatavuuden mukaan.\nVihreä: auto on vapaa.\nKeltainen: auto on varattu.\nPunainen: auto on käytössä.\nAja nykyaikaisilla DriveNow-autoilla ja nauti käyttökokemuksesta\nMillaisella autolla haluat ajaa? Millaisia käyttötarpeita sinulla on? Valitsetko BMW:n tai MINI:n? Löydät sopivan DriveNow auton kaikkiin käyttötarkoituksiin.\nAvaa ja lukitse auto DriveNow-sovelluksella painamalla avaa- tai lukitse-painiketta. Astu autoon ja syötä oma pääsykoodisi sovelluksessa. Käynnistä auto painamalla Start/Stop-painiketta, rentoudu ja nauti ajosta.\nValitse sovelluksesta “välipysähdys” ja lukitse auto sovelluksella tai DriveNow-asiakaskortilla. Odota muutama sekunti, kunnes merkkivalo muuttuu punaiseksi. Auto pysyy sinulle varattuna hintaan 0,30 € / minuutilta. Pysäköintihintaa ei veloiteta sunnuntai-perjantai öisin klo 23:n ja klo 6:n välillä.\nVoit tehdä välipysähdyksen myös toiminta-alueen ulkopuolella. Löydät tietoja pysäköintimääräyksistä Helsingin kaupungin sivulta.\nDriveNow-auton tankkaaminen ja lataaminen\nKaikki polttoainemaksut sisältyvät DriveNow-palvelun hintaan. Jokaisessa autossa on polttoaine- tai latauskortti auton käyttövoiman mukaan. Voit tankata auton millä tahansa kumppanimme huoltoasemalla tai ladata sähköauton latauspisteessä korttia käyttämällä. Kun polttoainesäiliön tai akun varauksen tila on alle 15 %, saat tankkauksen/latauksen jälkeen asiakastilillesi 10€ arvosta krediittiä. Krediitti hyvitetään, kun polttoainemäärä on 90 % ajon lopussa. Jotta saat latauksen yhteydessä krediitit BMW i3-auto on palautettava latauspisteeseen ja kytkettävä lataukseen.\nHyvä tietää: Polttoaine-/latauskortti sijaitsee auton keskinojassa.\nDriveNow-palvelun käyttö ulkomailla\nSuomalaisasiakkaat eivät toistaiseksi voi käyttää DriveNow-palvelua ulkomailla. Ilmoitamme sinulle heti, kun voit käyttää palvelua kaikissa 12:ssa DriveNow-kaupungissa. Muiden kaupunkien DriveNow-asiakkaat voivat käyttää DriveNow-palvelua Helsingissä elokuusta 2018 lähtien.\nPysäköi DriveNow-auto lähes minne vain\nVoit pysäköidä DriveNow-auton joustavasti ja kätevästi. Voit pysäköidä maksutta kaikille Helsingin kaupungin paikoille, jotka on aikarajoitettu 2h tai yli, asukaspysäköintipaikoille (merkitty kirjaimella A-O) ja Z-paikoille toiminta-alueellamme. Kiellettyjä ova siis Helsingin kaupungin paikoista ainoastaan lyhytaikaiset, 60 min tai alle aikarajoitetut paikat.\nLisäksi voit pysäköidä myös erillisiin sovelluksesta löytyviin "DriveNow-virtuaaliparkkeihin”, Sinun ei tarvitse maksaa pysäköinnistä DriveNow-palvelussa. Täältä löydät kaiken mitä sinun täytyy pysäköinnistä tietää!\nToiminta-alue ja pysäköintimääräykset\nHelsingin DriveNow-toiminta-alueen pohjoisraja kulkee Lassilassa ja eteläraja Kaivopuistossa. Itä- ja länsisuunnassa toiminta-alue ulottuu Käpylästä Munkkiniemeen. Alue kattaa myös Sellon, Otaniemen, Keilaniemen sekä Lauttasaaren alueet. Voit ajaa DriveNow-autolla myös Helsinki-Vantaan lentokentälle ja sieltä kaupunkiin.\nDriveNow Helsinki-Vantaan lentoasemalla ✈\nDriveNow on nopea ja vaivaton tapa päästä lentokentälle. Voit varata DriveNow-auton lentosi laskeutumisen jälkeen.\nLöydät lentokentän DriveNow-autot P5-parkkitalon 4. kerroksesta. Auton noudosta tai jättämisestä lentokentälle peritään 7,90 € palvelumaksu.\nVoit pysäköidä kaikki DriveNow-palvelun MINI- ja BMW-autot maksutta kaikille Helsingin kaupungin paikoille, jotka on aikarajoitettu 2h tai yli, asukaspysäköintipaikoille (A-O), yhteiskäyttöpaikoille (Z) ja aikarajattomille paikoilla toiminta-alueen sisällä. Lisäksi sovelluksesta löytyy DriveNow-parkkeja, esimerkiksi lentokentältä ja kauppakeskuksista. Lue lisää pysäköintiohjeista.\nLue lisää pysäköintiohjeista\nRekisteröidy DriveNow-palveluun ja aja


Suomen halpaketjuja | Talous | HS\nTokmanniVuonna 1989 perustettu Suomen suurin halpakauppaketju.\n149 myymälää ympäri Suomen, osa muun muassa Tarjoustalo-nimellä.Loputkin konsernin myymälät muuttuvat Tokmanni-nimisiksi tämän vuoden aikana.Liikevaihto 711 miljoonaa euroa (2013).Työllistää noin 3 000 ihmistä.Valtaosa tuotteista käyttötavaraa sekä muun muassa kemikaliotuotteita, pesu- ja puhdistusaineita, jonkin verran säilyviä elintarvikkeita. Halpa-HalliVuonna 1969 Kokkolassa perustettu perheyhtiö.Arvoihin kuuluvat perhekeskeisyys ja kristillisyys. Siksi myymälät ovat sunnuntaisin kiinni eikä niissä myydä tupakkaa ja alkoholia.Keskittyy Pohjois-Suomeen, eteläisin myymälä Porissa. Päivittäistavaran myynti kasvussa, nyt selvästi yli puolet liikevaihdosta.Liikevaihto noin 300 miljoonaa (syyskuussa 2014 päättynyt tilikausi).Työllistää noin 1 500 ihmistä. Hong Kong -tavaratalotVuonna 1989 perustettu ketju on tunnettu erityisesti kalastustarvikkeista.Vapaa-aikaan liittyvästä tuotevalikoimasta noin 90 prosenttia on käyttötavaraa.Keskittyy Etelä-Suomeen: myymälät sijaitsevat Kokkola–Kuopio-linjan eteläpuolella.Liikevaihto 132 miljoonaa euroa (helmikuussa 2014 päättynyt tilikausi).Työllistää noin 600 ihmistä.\nTokmanniVuonna 1989 perustettu Suomen suurin halpakauppaketju.149 myymälää ympäri Suomen, osa muun muassa Tarjoustalo-nimellä.Loputkin konsernin myymälät muuttuvat Tokmanni-nimisiksi tämän vuoden aikana.Liikevaihto 711 miljoonaa euroa (2013).Työllistää noin 3 000 ihmistä.Valtaosa tuotteista käyttötavaraa sekä muun muassa kemikaliotuotteita, pesu- ja puhdistusaineita, jonkin verran säilyviä elintarvikkeita. Halpa-HalliVuonna 1969 Kokkolassa perustettu perheyhtiö.Arvoihin kuuluvat perhekeskeisyys ja kristillisyys. Siksi myymälät ovat sunnuntaisin kiinni eikä niissä myydä tupakkaa ja alkoholia.Keskittyy Pohjois-Suomeen, eteläisin myymälä Porissa. Päivittäistavaran myynti kasvussa, nyt selvästi yli puolet liikevaihdosta.Liikevaihto noin 300 miljoonaa (syyskuussa 2014 päättynyt tilikausi).Työllistää noin 1 500 ihmistä. Hong Kong -tavaratalotVuonna 1989 perustettu ketju on tunnettu erityisesti kalastustarvikkeista.Vapaa-aikaan liittyvästä tuotevalikoimasta noin 90 prosenttia on käyttötavaraa.Keskittyy Etelä-Suomeen: myymälät sijaitsevat Kokkola–Kuopio-linjan eteläpuolella.Liikevaihto 132 miljoonaa euroa (helmikuussa 2014 päättynyt tilikausi).Työllistää noin 600 ihmistä.


Greenlips Beautyn Ekokampaamo Turku saa joukkoonsa uuden loistotyypin, Niinan. Niina aloittaa ekokampaamossa helmikuussa 2017.\nGreenlips Beautyn uusi parturi-kampaaja Niina\nKampaajaksi olen halunnut jo ala-asteikäisenä. Lapsena kun kävin kampaajalla ajattelin, että tuota minäkin haluan tehdä! Kuten monille muillekin alalla oleville, tämä tuntuu kutsumukselta. 🙂\nTutustumistarjouksena saat KAIKKI kampaamopalveluni -20% helmikuun ajan. Nyt on siis loistohetki tulla tutustumaan minuun ja testata esimerkiksi supersuosituksi noussutta savivaalennusta. 😉 (alennus lasketaan kassalla)\nGreenlips Beautyn ekokampaamo palvelee sinua Turussa, Kalevantie 8:ssa (Kupittaan juna-asemaa vastapäätä). Ekokampaamon hinnasto löytyy täältä. Voit varata ajan palveluihin Greenlips Beauty online-ajanvarauksesta tai soittamalla meille numeroon 050 544 8004.\nOsallistu arvontaan ja voita itsellesi sekä ystävällesi savivaalennus tai kasviväri\nMeillä on ilo kutsua sinut osallistumaan mielettömään arvontaamme Facebookissa! Saat lisätiedot facebookista. Palkinnon arvo 198 € – 336 €.\n#Ekokampaamoturussa #kasviväri #savivaalennus #kasvivärjäys #ekokampaamo


Suomi tukee jalkaväkimiinat kieltävää sopimusta - MTVuutiset.fi\nJulkaistu 22.08.1996 12:48\nSuomi tukee ulkoministeriön mukaan jalkaväkimiinat kieltävää sopimusta. Ulkoministeriö tähdensi torstaina antamassaan tiedotteessa, että Suomi pyrkii maailmanlaajuiseen ja oikeudellisesti sitovaan sopimukseen, jota voidaan tehokkaasti valvoa.\nSuomi katsoo, että jalkaväkimiinojen kiellosta tulisi neuvotella Geneven aseidenriisuntakonferenssissa. Neuvottelujen aloittamisesta käydään monenvälisiä keskusteluja tulevan syksyn aikana. Suomi aikoo osallistua näihin Kanadan aloitteesta käytäviin keskusteluihin.\n-Jalkaväkimiinojen laajamittainen ja summittainen käyttö aiheuttaa järkyttävää inhimillistä kärsimystä monilla konfliktialueilla ympäri maailmaa. Seurauksena monet alueet ovat asuinkelvottomia. Jälleenrakennustyö on vaikeaa. Suomi pitää tärkeänä, että miinaongelmaan puututaan kiireellisesti ja tehokkaasti kansainvälisin toimin, sanoo ulkoministeriö.\n-Suomi osallistuu muiden EU-maiden kanssa kansainvälisiin ponnisteluihin, joilla miinaongelmaa pyritään poistamaan. EU-maiden yhteisen toiminnan tavoitteena on jalkaväkimiinoihin liittyvien rajoitusten ja kieltojen tehostaminen, tiedotteessa mainitaan.\nMiinojen kieltoon tähtäävien poliittisten ponnistelujen lisäksi on kansainvälisen yhteisön tuettava myös miinanraivausta ja autettava miinaongelman uhreja. Suomi aikoo kasvattaa tukeaan miinanraivaukseen osana kehitysyhteistyötään ja yhteistyössä YK:n kanssa. Suomi tukee myös EU-rahoituksen suuntaamista miinanraivaukseen. Suomi pitää tärkeänä, että kaikki maat noudattavat kansainvälisiä sopimuksia, joilla jo rajoitetaan jalkaväkimiinojen käyttöä.\nViime toukokuussa miinojen käytölle sovittiin Genevessä tuntuvia lisärajoituksia. Monet maat, myös Suomi, ajoivat pidemmälle meneviä toimia, muistutetaan ministeriöstä.\n-Suomi pyrkii siihen, että jalkaväkimiinojen vienti ja tuotanto lopetettaisiin maailmanlaajuisesti. Suomi ei ole koskaan itse vienyt jalkaväkimiinoja eikä niitä ole valmistettu Suomessa vuoden 1981 jälkeen.\n-Suomi tukee neuvottelujen käynnistämistä jalkaväkimiinojen täydellisestä kieltämisestä. Jalkaväkimiinojen kieltoa koskeviin neuvotteluihin on tärkeää saada mukaan maat, jotka ovat suoranaisesti osallisina miinaongelmassa. Silloin kieltoneuvotteluilla on mahdollista pureutua polttavaan miinaongelmaan, selvittää ulkoministeriö.


parempia yhdes ku eriksee: 3v. synttärit part 2! + lahjat\nNo nyt on juhlittu toiseen kertaan, jos joku on missannut, niin edellinen juhla-postaus löytyy TÄÄLTÄ\nkun oli kaverisynttärit, nyt vuorossa kummeille/sukulaisille pidetyt kekkerit.\nEli näitä juhlia juhlittiin tuttuun tapaan meidän äiskällä 8.8.\nSiellä oli teemavärit: oranssi ja limenvihreä.\nTarjoiluna oli dipatut vaahtokarkit (tein itse. eli vaahtokarkki tikun päähän, kastaa sulatetussa valkosuklaassa, strösselit päälle ja jääkaappiin jähmettymään),\nmacaronit (leipomosta- tilattiin oransseja ja limenvihreitä, hakiessa tilausta myyjä toteaa, että ei ollut oranssia niin he päätti laittaa VAALEANPUNAISIA?!!?),\nvoileipäkakkua lihasta ja tonnikalasta (äiti teki)\nsekä tietty täytekakku, jossa oli samat täytteet, kuin kaverijuhlissa eli mustikkarahkaa, vaniljavanukas ja mössätyt vadelmat, mutta ulkonäkö muuten täysin eri. Tämänkin tein itse.\nYlitin siis itseni tänävuonna, kun tein molemmat kakut ihan omin kätösin (no, sen on kyllä näköisiäkin..) mutta oli hyvää!\nKoristeina aika samoja, kuin kaverijuhlissa eli pompomit, serpentiiniä, ruusunterälehdet, mutta pallot oli täytetty kaasulla ja koristeiden väritys eri.\nKattauksessa oli mahdollisuuksien mukaan väriteemaan sopivia juttuja.\nEkat vieraat tuli hiukan etuajassa, 15 vaille kolme ja lähtivät viimeisenä seitsemältä, muut oli n. 15-17 välillä.\nPaikalla meidän lisäksi oli tietty äitini, veljeni, minun mummi ja pappa, Rasmuksen vanhemmat ja yksi sisaruksista, Rasmuksen mummo, Kevinin Raija-kummi miehensä kanssa sekä Iida-kummi.\nLisäksi meillä oli nyt ekaa kertaa juhlissa mukana terkkuvihko, johon vieraat saivat kirjoittaa Kevinille mitä halusivat. Tuo olisi ollut kiva olla jo kun Kevin syntyi, mutta ei mahda minkään, parempi myöhään kun ei milloinkaan. Kevin saa tuon sitten 18-vuotiaana omaksi ja ekaa kertaa luettavaksi, se siis siihin asti on juhlissa jokavuosi.\nKevinillä oli sama juhla-asu, kuin kaverijuhlissa, eli merimieshaalari. Minullakin oli sama vaatetus, mutta eri kampaus. Kaverijuhlissa oli ranskanletti, joka päättyi niskaan isoon nutturaan ja näissä kemuissa oli pieni ´´rusetti`´ ja loput hiukset auki.\nIida räpsi meistä myös jokavuotuiset perhekuvat. Kiitos ♥\nSitten lasten mielestä yksi parhaita asioita, eli lahjat, joita meidän 3-vuotias sai.\nKavereilta hän sai:\n• oppi & ilo : minä itse osaan vastata - 100 hauskaa kysymyskorttia\n• Brio-junarataan kaksi radanvaihto palaa sekä uuden junan\nMeidänkin lahjan sai jo etukäteen, ettei tarvinut raahata mukaan Kouvolaan turhaan. Meidän ei ensin pitänyt ostaa mitään lahjaa, mutta kun niin halvalla sai niin pakkohan se oli pikkukokille oma grilliruokasetti saada!\nMyöhemmin löysin myös muumien juhlakokoelman, jossa on kaikki muumien jaksot + muumipeikko ja pyrstötähti elokuva (yht. 26 DVD:tä) ja ostettiin se vielä Kevinille äitini kanssa yhdessä.\nÄitini oli myös jo aiemmin keväällä ostanut sen pyöränistuimen Kevinille.\nLisäksi kevin sai\n• paljon rahaa (äiskän mieheltä, mun isovanhemmilta, Rasen isovanhemmilta)\n• vaatteita (Iidalta ja Rasen porukoilta)\n• vesipyssyn (Rasen porukoilta)\n• brio puujunarataan paloja (Iidalta) sekä juna & ukko (Rasen isovanhemmilta)\n• haityynyn (Iidalta)\n• hirnuvan keppihevosen (mun isovanhemmilta)\n• automaton (Raija-kummilta &hänen mieheltä)\n• leikkiastiaston (Raija-kummilta & hänen miheltä)\nKiitos kovasti kaikille mukana olleille! ♥\n♥:lla Petra klo 12:49\nTunnisteet: juhlat, kesä, Kevin, lapset, ostokset & lahjat, ruoka & ohjeet, syntymäpäivät\nKivoja lahjoja, just 3-vuotiaalle sopivia :)\nOn kyllä kivoja (saajankin mielestä ;) )\nmistä liikkeestä oot ostanu tuon muumien dvd boksin? :)\nMuistaakseni tilasin CDON.COM mutta ilmeisesti ei oo enää missää oikee myynnissä :/


Nyt se varmistui - ensimmäinen suomalainen kaupallinen satelliitti heräsi avaruudessa - T&T\n12.1. klo 08:59\nSAR-tutka kuvaa Maan tapahtumia pilvien läpi ja kaikkina vuorokauden aikoina.\nVarhain perjantai-aamuna Intiasta laukaistu Iceye-yrityksen tutkasatelliitti on ottanut yhteyden maa-asemaan. Satelliitti vapautettiin kiertoradalleen kello 6 jälkeen. Yhteys satelliittiin saatiin kello 7:20.\nKyseessä on sar-tutkasatelliitti, jonka suomalaisyritys on kehittänyt ja rakentanut Espoon Otaniemessä. Tutka kykenee kuvaamaan Maata sääolosuhteista huolimatta.\n"Kykenemme satelliittien ryppäällä kuvaamaan kohteita muutamien tuntien välein, jolloin voimme tuottaa operatiivisia palveluja ja seurata reaaliajassa, mitä Maassa tapahtuu. Tämä on mahdollista satelliittimme pienen koon ja suhteessa halpojen kustannusten myötä”, Iceyen rahoitusjohtaja Pekka Laurila kertoi Tekniikka&Talouden haastattelussa marraskuussa.\nViestintävirasto on myöntänyt radioluvan Iceye Oy:n satelliittijärjestelmälle


We're going to die anyway: elokuuta 2013\nKuvaa tän hetkisestä tilanteesta:\nSyöminen sinänsä ei ahdista, vituttaa vain. Eilen annoin itselleni luvan syödä kunnolla koska olin päässyt alle 60 kilon. Ja sitähän mä olen odottanut viimeiset puoltoista vuotta. Oli siis kai ihan ansaitut hesemätöt ja pitsat ja jäätelöt ja suklaat jne. Tänään paino olikin sitten 60 kiloa mutta ei se haittaa koska syömättömyys on helppoa ja siten saan painon äkkiä alas. Tässäpä on vain yksi ongelma. Kun mä syön, kaikki on helvetin hyvin, mua ei ahdista ja oon onnellinen ja mulla on energiaa tehdä vaikka mitä ja pitää hauskaa. Mutta sitten kun en syö ja laihdun helposti ja nopeasti, mutta yhtä nopeasti kun paino tippuu ja ruuan määrä vähenee, ahdistus kasvaa. Mua ei ole pitkään aikaan oikeastaan ahdistanut, mutta täällä laitoksessa ahdistus on melkein sietämätöntä ja mikä pahinta, päivittäistä.\nKysymys kuuluu: onko laihuus tän kaiken arvoista?\nMä tiedän jo vastauksen. Ei todellakaan. Tää ahdistus on sietämätöntä mutta mä haluan olla laiha, eikä mua yleensä edes oikein huvittaisikaan syödä. En haluaisi tehdä mitään. Nytkin tahdon vain käpertyä peiton alle ja itkeä mutta en tahdo kenenkään huomaavan.\nPaska juttu tässä on se että vaikka tiedän etten hyödy tästä paskasta mitään muuta kuin se että jee olen laiha jippikaivitunjee, en mä osaa lopettaa. Enkä mä halua. En kestä ahdistusta, mutta sitten kun se katoaa hetkeksi haluankin sen takaisin.\n♥:llä suicidaltendency klo 16.28\nTunnisteet: ahdistus, laihdutus, omia kuvia, syömishäiriö\nTorstai... Mistä helvetistä tässä alottais. Tiivistettynä tarina menee näin: Saan kaverilta rahaa kun myyn sille tavaroitani, siskon miehen veli hakee mulle pullon ja tupakkaa ja lähden ryyppäämään. Juon aivan saatanasti, en tule laitokseen sovittuun aikaan ja sieltä soitellaan mun perään ja uhataan tehdä virka-apupyyntö mun takia. Lopulta oon niin kuosit että kaveri soittaa laitoksen porukat hakemaan mut. Laitoksessa mut puhallutetaan, puhallan 2 promillea ja mut roudataan omaan huoneeseen nukkumaan. Sammun lattialle kun saan piilotettua röökit lipaston laatikkoon. Ohjaajat tulee nostamaan mut sänkyyn jossain vaiheessa ja otan lipaston päältä mattoveitsen terän kun ohjaaja sulkee huoneen oven perässään. Tässä vaiheessa kaikki pimenee ja herään siihen kun joku tulee mun huoneeseen ja huutaa muille ohjaajille että mun huone on täynnä verta ja mut kannetaan olohuoneeseen. Joku koittaa pitää mua hereillä ja kyselee asioita samalla pitäen mun kättä ylhäällä ja painaen siihen jotain pyyhettä tyrehdyttääkseen verentulon. Päässä pimenee taas ja seuraava muistikuva on siitä kun ambulanssimiehet nostaa mut sohvalta ja lähtee taluttamaan mua ulos. Mut saadaan ambulanssiin ja siellä multa kysellään taas vaikka mitä ja rannetta paikataan. Taas pimenee, herään sairaalasta siihen kun lääkäri kertoo että nyt nipistää vähän ja sitten mun käteen isketään puudutuspiikki ja tikit. Olen aivan sekaisin, puhallan tässä vaiheessa 1.8 promillea ja käteen laitetaan side ja mut siirretään toiseen huoneeseen. Yöllä yritän jostain syystä karata sairaalasta kahteen otteeseen, mut talutetaan takaisin huoneeseen ja suutun kun en pääse ulos tupakalle joten revin siteen kädestäni ja yritän purra tikit irti. En tietenkään onnistunut.\nEilen mulla meni hermot noihin tikkeihin ja neulaa ja kynsiviilaa apuna käyttäen irrotin ne. Viisasta, sanon minä.\n♥:llä suicidaltendency klo 17.02\nTunnisteet: itsemurha, viiltely\nThis love was out of control tell me where did it go?\nMä oon jo jonkin aikaa ollut aika tunnoton. Vaikutan kuulemma positiivisemmalta kuin ennen, mutta miksi musta ei tunnu siltä? Kaikki on sekaisin, oon edelleen suhteellisen paskana S:n takia varsinkin kun se puhuu mun parhaalle kaverille samalla tavalla kuin mulle ennen kuin alettiin seurustella. Tosin se vaan on sellainen ihminen että kertoo mielipiteensä rehellisesti, ja pakko myöntää että mun paras ystävä on hyvännäköinen ja sen kuuluukin saada vähän huomiota siitä. Mutta silti, sattuu perkeleesti kun S kertoo sille että se on aivan saatanan kuuma jne. Tästä mun selityksestä voisi saada sellaisen kuvan että S yrittää satuttaa mua tahallaan, mutta tunnen sen niin hyvin että oon 110% varma että se ei oo totta.\n♥:llä suicidaltendency klo 14.16


Lenovo Legion T530 Tower pelitietokone - Gigantti verkkokauppa\nLenovo Legion T530 Tower pelitietokone\nInnovatiivinen Lenovo Legion T530 Tower -pelitietokone määrittelee pelaamisen uudelleen. Kompakti kotelo on älykkäästi muotoiltu. Kaksikanavainen jäähdytys takaa sujuvan toiminnan, ja sisäänrakennettu valaistus luo juuri oikean tunnelman.\nLenovo Legion T530 Tower -pelitietokoneen kompakti muotoilu ei lainkaan alenna sen suorituskykyä. Kotelon älykäs muotoilu maksimoi lämpötehon ja viilennyksen. Integroitu punainen LED-valaistus luo tyylikkään vaikutelman.\nVain 28-litrainen kotelo vie vain vähän tilaa, ja kantokahvan ansiosta tietokone on helppo kuljettaa paikasta toiseen. Sivupaneelin voi avata ilman työkaluja komponenttien päivittämistä varten.\nProsessorilla ja näytönohjaimella on erilliset, vierekkäiset ilmakanavat, jotka on erotettu toisistaan emolevyllä. Suoraviivainen ilmavirtaus edestä taakse takaa erittäin tehokkaan jäähdytyksen ja takaa sujuvan toiminnan raskaassakin kuormituksessa.\nIntel Core i5 -kuusiydinprosessori Coffee Lake -arkkitehtuurilla takaa sujuvan toiminnan useille sovelluksille samanaikaisesti, ilman viivettä. Voit esimerkiksi suoratoistaa pelin kulkua yleisöllesi reaaliajassa. Prosessorissa on nopea 4 GHz turbotila ja sen suorituskykyä täydentää nopea 8 GB DDR4-keskusmuisti.\nNvidia GeForce GTX 1060 -näytönohjain omalla 3 GB keskusmuistilla tarjoaa huomattavasti aikaisempia Nvidia-malleja paremman suorituskyvyn, korkeamman ruudunpäivitysnopeuden sekä paremman kuvanlaadun alhaisella, vain 120 W virrankulutuksella. Nauti selkeästä kuvasta vaativissakin 3D- ja VR-peleissä.\nTietokoneessa on nopea 256 GB SSD -muisti, jonka ansiosta kone käynnistyy ja tiedostot latautuvat nopeasti. 1 TB kiintolevyllä on runsaasti tallennustilaa kaikille tiedostoillesi.\n- Kolme DisplayPort-liitäntää jopa 4K UHD -videolähtöön\n- Kaksi USB 3.1 -porttia (jopa 10 Gbps, takana)\n- Neljä USB 3.0 -porttia (jopa 5 Gbps, kaksi etupaneelissa)\n- Kaksi USB 2.0 -porttia (takana)\n- Super fast WiFi-ac, Bluetooth 4.2\n- 3,5 mm yhdistetty audioliitäntä (takana)\n- Kaksi 3,5 mm audioliitäntää kuulokkeille ja mikrofonille (etupaneelissa)\n- Dolby Atmos -äänitehoste kuulokkeille


Joululahjavinkit: Vuoden 2017 parhaat älypuhelimet eri hintaluokissa - MTVuutiset.fi\nJulkaistu 10.12.2017 12:30\nJos aikaisempina vuosina älypuhelinten kehitystä on moitittu paikoilleen pysähtyneeksi, on vuosi 2017 tarjonnut monia merkittäviä muutoksia. Suurista puhelinvalmistajista lähes jokainen on uudistanut lippulaivamallinsa designin viime vuodesta ja uusia innovaatioita on nähty paitsi Applelta, myös monelta Android-valmistajalta. Samalla myös puhelinten hinnat ovat saavuttaneet uuden tason, eikä lippulaivamallit poikkea enää hintatasoltaan erityisesti ultrabook-tietokoneista tai suuremman kokoluokan televisioista. Jos hinta ei kuitenkaan ole ongelma, on kalliimman hintaluokan puhelimissa paljon valinnanvaraa. Samanaikaisesti myös keskihintaluokan älypuhelimista on kehittynyt jo erittäin hyviä.\nAlla olemme keränneet joukon poimintoja vuoden 2017 parhaimmista huippupuhelimista, parhaimmista 350-500 euron keskihintaluokasta sekä vielä parhaimmista alle 150 euron edullisista älypuhelimista.\nViimevuotisen Galaxy Note7 -fiaskon jälkeen, Galaxy Note8 palauttaa Samsungin takaisin älypuhelinkilvan kärkeen. Galaxy S8:sta lainattu Infinity Display tarjoaa yhden markkinoiden parhaista näyttö-runko-suhteista (eng. screen-to-body ratio) ja aiemmista Note-malleista lainattu S Pen -stylus monipuolistaa muistiinpanojen tekemistä. Lisäksi uudistuksiin lukeutuu kaksoiskamera ja Samsungin oma Siri-tyyppinen Bixby-virtuaaliavustaja.\nHinta 949-999 €\nParhaita älypuhelimia 350-500 eurolla\nYhdessä Huawei Mate 10 Pron kanssa julkistettu Huawei Mate 10 Lite on nimestään huolimatta loistava vaihtoehto monelle kalliimmalle lippulaivamallille. Suurella 5,9 tuuman näytöllä varustettu puhelin käyttää 18:9-kuvasuhdetta ja 2160×1080 pikselin resoluutiota. Lisäksi Mate 10 Litessä on peräti neljä eri kameraa; takana 16 ja 2 megapikselin kamerat sekä edessä 13 ja 2 megapikselin kamerat.\nHinta 369-399 €\nEi listaa 500 euron puhelimista ilman OnePlussaa. Tuorein malli OnePlus 5T saattaa nimensä puolesta lukeutua välimalliksi, mutta ei kalpene tekniikassaan kalliimpienkaan lippulaivamallien rinnalla. Kuusi gigatavua RAM-muistia, Snapdragon 835 -suoritin ja 1080p-resoluutiolla varustettu näyttö ovat vain joitain maininnan arvoisia ominaisuuksia. Lisäksi puhelimen mukana toimitetaan lahjana ilmainen läpinäkyvä suojakuori.\nNokia 8 on HMD Globalin ensimmäinen lippulaivatason puhelin ja tällä hetkellä Nokia-malliston kallein puhelin ennen ensi vuodeksi huhuttua Nokia 9:ää. Teknisiltä tiedoiltaan puhelin on hyvin verrattavissa OnePlus 5T:hen, sillä molemmat puhelimet sisältävät saman Snapdragon 835 -suorittimen. RAM-muistin osalta (neljä gigatavua) Nokia 8 jää OnePlus 5T:stä jälkeen, mutta toisaalta puhelimen 2560×1440 pikselin näyttö on selvästi OnePlussaa tarkempi. Ehkä suurimpana erona Nokia 8:n ja OnePlus 5T:n välillä on puhelinten käyttöliittymät, jossa Nokia 8 tukeutuu pitkälti Googlen perus-Androidiin ja OnePlus käyttää omaa Oxygen OS -käyttöliittymäänsä.\nHinta 469-499 €\nBudjettiluokan parhaimmat alle 150 euron älypuhelimet\nNokia 3 on HMD Globalin julkaisemista uusista Nokia-puhelimista hinnaltaan edullisin. 149 euron hintaan myytävä puhelin jää kalliimmasta Nokia 5 -mallista jälkeen muun muassa kamerassa ja näytön koossa, mutta tarjoaa yhtä kaikki loistavaa vastinetta rahalle. Kiitos HMD Globalin päätöksen pidättäytyä suurista käyttöliittymämuutoksista perus-Androidiin verrattuna, saa Nokia 3 myös Android 8.0 Oreo -päivityksen myöhemmin alkuvuonna.\nAndroid Apple Huawei Samsung Digi Teknavi